
Din istoria mişcării naţionale în Basarabia *) 
(ZIARUL „BASARABIA“). 


II 


In ce priveşte organizarea adminstrativă a Basarabiei, gazeta 
susține că „Basarabia fiind şi rămănând parte întregitoare şi nedes- 
părțită a imperiului rus, ea trebuie însă organizată pe temeiul dreptu- 
rilor şi ale principiilor, ce au fost hotărite la alipirea ei către imperiul 
rus, prin statutul pentru întemeierea provinciei Basarabia din 1818. 
Prin aceasta i s'a recunoscut o rânduială a ei națională şi i s'a 
lăsat pentru totdeauna întrebuințarea limbii naționale în dregä- 
torii şi în şcoală, precum şi „privilegiile“ şi drepturile locale. 

Prin urmare organizația administrativă a Basarabiei trebuie 
să aibă la temelie principiul de autonomie sau cârmuire de sine, 
recunoscându-se în aceiaşi vreme națiunii româneşti, predomină- 
toare în această provincie, dreptul de propăşire liberă şi neimpe- 
dicată“. Programul preconizează mai departe introducerea limbii 
„în dregătoriile şi în şcoală“, că „Românii trebuie să aibă dreptul 
deplin de a alcătui orice întruniri şi tovărăşii, ce ar urmări păs- 
trarea, întărirea şi dezvoltarea limbii, literaturii şi a culturii 
naționale“, 

Sunt foarte interesante consideraţiunile cu privire la re- 
forma agrară, Aici citim că „moşiile mânăstireşti având în Bd- 
sarabia o mare întindere şi aceste moșii fiind altădată dăruite 
de boerii iubitori de neam şi de vechii domni ai Moldovei pen- 
tru a îndestula trebuințele culturale ale neamului şi pentru sco- 
puri de binefacere ; ele vor alcătui pe viitor un fond național- 
cultural a Basarabiei. Veniturile moșiilor din fondul naţional- 
cultural vor sluji pertru facerea de şcoli naţionale la fară, pen- 


*) Vezi „Viaţa Basarabiei“ No. 1, anul II. 

tru ajutorarea bisericilor sărace“... Dacă aceste moșii nu vor a- 
junge „atunci consiliul provincial superior va fi dator să răs- 
cumpere, cu ajutorul băncii ţărăneşti şi după o dreaptă prețuire, 
atâtea din moşiile boereşti, cât va ti trebuință pentru aceasta, 
Moşiile astlel răscumpărate vor mări fondul național cultural al 
Basarabiei, — şi vor fi împărțite în arendă la ţărani tot în felul 
de mai sus“, 

Programul mai prevede necesitatea înființării de legi pen- 
tru ocrotirea ţăranilor, alcătuirea de obștii pentru arendarea 
moșiilor boerești, desvoltarea cooperaţiei, 

„Cu aceasta“, termină programul, „având credința nestră- 
mutată, — rostită de părinții noştri, că Românul nu piere, în- 
crezători în viitorul neamului nostru, păşim cu hotărâre neclintită 
la muncă şi luptă pentru înălțarea poporului român din Ba- 
sarabia“, : 

Ideia creierii unui partid mare naţional, care ar putea re- 
dobândi drepturile Basarabiei, se desvolta şi mai mult mai departe. 

Astfel Em. Gavriliţă publică două articole cu privire la 
drepturile pe care le-au avut Românii basarabeni în trecut, „Cei 
care au suferit atât până acum“, scria în Nr. 44 Mihail Vântu 
(Vârtej), „nu vor uita că pentru scăparea lor de nevoi le tre- 
buieşte numai o singură cârmuire de sine“. 

Numai desinecârmuirea lor le va da drepturi, pământ şi 
voie, le va da şcoli de folos în limba mamă; judecată în limba 
moldovenească, dregătorii obşteşti de folos şi un drum de pro- 
păşire, ca la toți oamenii"... Aceiaşi ideie se vede și în alte ar- 
ticole şi în apelul către ţărani cu ocazia alegerilor în Duma Impe- 
rială, în care se cere să fie votaţi acei cari vor dobândi „pă- 
mânt, voie, drepturi cetățenești îndeobşte şi un drept de trai na- 
țional prin şcoală, biserică şi dregătorii obşteşti în limba mamă 
şi desineocârmuire din anul 1818* (Basarabia Nr, 49). 

Este de necrezut îndrăzneala unui ziar, care pune atâtea 
probleme de ordin naţional, pe care le formulează cu atâta `pre- 
ciziune, Acest program desigur nu putea fi introdus în viață. 
Ziarului îi se aduc acuzaţii de separatizm. Și ideile expuse în 
programul citat mai sus nu sunt srăine de ideile separatizmului, 

Ceiace este însă mai însemnat este faptul, că în ziarul „Ba- 
sarabia“ ideia de neam, ideia unităţii naţionale trece ca un fir 

roşu prin toate paginile lui, Aici găsim știri din toate provin- 
ciile locuite de Români, chiar şi din America, Aici se tipăresc 
cele mai interesante opere literare româneşti, — bucăţi din M. 
Kogâlniceanu, V. Alexandri, M. Eminescu, lon Creanga, Matilda 
Poni, Dulfu şi alţii şi ceiace ne surprinde este faptul că din ope- 
rele acestea se reproduc cele mai patriotice bucăţi. Nota comu- 
nităţii de neam este atât de puternică, încât pe alocurea se stre- 
coară și ideia unităţii naţionale, a unui viitor comun. Astfel în 
No. 5 ziarul îi îndeamnă pe Moldoveni să viziteze expoziţia dela 
București, unde se va serbători „munca cinstită şi rodnică a fra- 
ților noştri de peste Prut“. 

s.n Veniţi“, termină apelul, „căci aceasta este sărbătoarea 
mare a României, dela care nimeni nu trebuie să lipsească şi 
dela care poate într'o zi va atârna şi viitorul nostru. Veniţi !“ 

Adică soarta Moldovenilor din Basarabia va atârna de Ro- 
mânime ! Cum vedem este ceva profetic în aceste cuvinte. Sau 
articolul reprodus în Nr. 6 din revista „Șezătoarea săteanului“ 
cu comentarii, articol care se sfârşeşte cu următoarele cuvinte : 
»Și ne rugăm pentru perpetua conservare a neamului daco-latin, 
pentru completa unire a tuturor Românilor, pentru perpetua con- 
servare o dinastiei şi pentru desăvârşită libertatea agrară a po- 
porului român.“ 

Este natural că aceste idei și conţinutul întreg al ziarului, 
trebuia să-i neliniştească pe adevărații Ruși şi rusificaţi. Și ta- 
lentatul de tristă memorie. publicist P. Cruşevan începe un a- 
tac împotriva ziarului, arătând pericolul pe care-l prezintă el 
pentru statul rus, atitudinea lui filoromână. 

In Nr. 8 al ziarului găsim un articol întitulat „Un vânză- 
tor de neam“, plin de indignare la adresa lui P. Crușevan, care 
scria in ziarul său, că un grup de tineri „au deschis o gazeta 
românească prin care petrec o ideie despre deslipirea Basarabiei dela 
Rusia şi alipirea ei către România de peste Prut.!!!“ 

Combătându-l pe Crușevan în chestiunea limbii materne 
în şcoală, autorul scrie; 

„Numai din nenorocire în neamul nostru s'a născut P. 
Cruşevan, un nebun, un vânzător de neam, un mişel, un om pe 
care nu-s cuvinte pe limbă cu cari să-l poți ocări. 

Nu-i în lume nimic mai sfânt decât limba, care trebuie s'o 
păstreze toate neamurile... lar mai departe citim: Voi, mamele, 

când legănați copiii şi când îi mângâiaţi, spuneți-le lor, ca să 
ție minte şi la bătrâneţe să spuie şi copiilor şi nepoților lor că în 
veacul al XX-lea din neamul nostru s'a iscat un mișel şi un 
blăstămat al lumii, Cruşevan, care toată viața sa a făcut numai 
vrajbă între toate neamurile poporului rusesc şi chiar, a învrăj- 
bit stăpânitorii noştri asupra noastră“. 

latr'un articol publicat în No, 10 al ziarului („Crușevan 
și gazeta noastră“) găsim iar o notă puternică de protestare îm- 
potriva lui P. Cruşevan. „Noi ne adresăm“, citim aici, „către 
Moldoveni şi zicem : alăturea cu voi trăiesc vecinii voştri, cari 
sânt tot de un neam cu voi şi vorbesc tot o limbă,.. Ei au cul- 
tura sa. Ei sânt frații voştri adevărați şi sânt liberi demult. In- - 
vățaţi-vă dela ei şi luptați pentru un viitor mai bun, pentru slo- 
bozenie... lar dacă stăpânirea pe care o apără P. Cruşevan, nu 
va lăsă să se adăpe Moldovenii dela cultura română, atunci noi 
vom fi împotriva acestei stăpâniri ruse şi cu bărbăție vom în- 
tinde mâna noastră altor luptători“... 

Articolul este semnat de către Alexandru Ș., sub care 
se ascunde fostul primar al Chișinăului, Alexandru Şmidt, ro- 
mân după mamă, acel ce nu demult luptă în străinătate pentru 
„eliberarea Basarabiei“, ; i 

Dacă în ce priveşte chestiunea națională, ziarul „Basara- 
bia“ este conseqvent, dacă nota națională devine chiar mai pu- 
ternică în ultimele lui numere, dacă ziarul are o atitudine ab- 
solut hotărîtă și precisă, în chestiunile sociale nu găsim aceiași 
consequență, cum n'a fost consequentă nici revoluția rusă, Pro- 
dus al revoluției, ziarul oglindeşte stările de atunci, fluctuațiu- 
nile ideilor revoluționare. 


După 17 Octombrie 1905 în Rusia se introduce regimul 
parlamentar, se deschide Duma. Cu toate că legea electorală era 
departe de principiile democratice, lumea credea în Dumă. Și 
ziarul „Basarabia“ se interesează foarte mult de parlamentul 
rus, ducând o campanie pentru Dumă, așteptând dela ea rezol- 
` virea mai multor probleme. In fiecare număr găsim dări de seamă 
asupra! şedinţelor, articole cu privire la însemnătatea Dumei. 
Dar şi această chestiune se pune în legătură cu interesele na- 
tionale, Astfel în articolul din No. 13 al ziarului, întitulat „Oare 
dorm deputaţii Basarabiei“, se arată că deputaţii tuturor naţio- 

nalităţilor ridică în parlament chestiuni de ordin social şi națio- 
nal. „Două milioane de Români n'au pământ, două milioane 
n'au limbă, nici școli, două milioane sunt supuși la bunul plac 
şi samovolnicia biurocraţilor, iar deputații lor, legal aleşi, cu 
atâta nădejde trimeşi, — tac“... „Să ceară : Autonomie, limbă 
şi cultură românească. Drepturi cetăţeneşti depline pentru basa- 
rabeni. Pământ pentru țăranii basarabeni. lar dacă nu sunt în 
stare să lie adevărații deputaţi ai Românilor din Basarabia — 
să facă loc altora destoinici“. ` 

In luna Iulie, Duma rusă fu dizolvată. Ziarul este nevoit 
să nu scrie despre aceasta. El începe să facă propagandă pen- 
tru alegeri noui. Ziarul susţine principiul votului universal, egal, 
direct şi secret (No. 15), se recomandă Moldovenilor să tri- 
meată în parlamentul rus oameni, care ar apăra drepturile lor, 
„Luaţi bine seama“, scrie Basarabeanul (P. Halippa), „pe cine 
îți alege voi ca deputat la Dumă. Voi datori sunteţi să trimi- 
tefi la Dumă aşa oameni, cari, stând în ea fără nici o frică îna- 
intea întregului popor al Rusiei, vor spune, că a trăi aşa, pre- 
cum au trăit păn acuma moldovenii, nu vor, şi vor cere pentru - 
poporul nostru moldovenesc tot ce i se cuvine lui. Anume vor 
cere pentru moldoveni pământ şi drepturi, şcoală națională mol- 
dovenească, autonomie şi alte schimbări în viaja cetățenească, 
națională şi economică a norodului muncitor din Basarabia“ 
(No. 56). 

Ca toate ziarele revoluţionare din anii 1905—1906, „Basa- 
rabia“ combate administraţia. „Stăpânirea noastră“, scrie P. Cu- 
bolteanu (P. Halippa), „în timpul de pe urmă îşi tace de cap. A- 
cuma ea nu se mai uită la aceia ce spune norodul, privind cu o 
nepăsare uimitoare fărădelegile cari se fac ziua amiază-mare, din 
partea administratorilor. Ea a pierdut acuma toată frică şi ruşi- 
nea. Stăpânirea noastră se află acuma în starea celui obraznic, 
cărui gospodarul i-a dat voie să şadă sub masă, dar care sa 
suit chiar şi pe masă... Dar să nu uite stăpânirea c'a veni când- 
va ziua, când toți vor înţelege, cine sânt binevoitorii şi cine sânt 
vrăjmaşii lor, ş'alunci“... In aşa sens sunt scrise mai multe arti- 
cole, Se combate sistemul vechi de administrare, poliţia, institu- 
tul de Zemschi nacialnic (un fel de subprefect cu atribuţiuni ju- 
diciare), ispravnicii etc, 

Am văzut că în chestiunea agrară ziarul emite ideia creierii 
unui fond naţional, expropriindu-se moşiile mănăstirești şi ce nu- 
va ajunge din moșiile boerești. Aceste pământuri se vor da {ă- 
ranilor în arendă, In alte locuri ziarul susține ideia împroprietă- 
ririi ţăranilor prin Banca țărănească. Insă această ideie în unele 
cazuri este combătută, întrucât. aceasta duce la scumpirea pă-= 
mântului, Şi ca ţăranul să nu fie exploatat de boieri, ziarul re- 

„comandă înființarea de obştii sătești, ca în vechiul regat (Nr.5t 
Nr. 52 articolul „Cum capătă țăranii pământ prin obştii sătești“ ). 
Ziarul susține înființarea de cooperative, în special la sate. In ce 
privesc drepturile cetăţeneşti în „Basarabia“ se pun chestiunile- 
„egalităţii“ (Nr. 17), „voiei cugetului“ (Nr. 18), „Neatingerii fefii“- 
(Nr. 23), „Neatingerea 'casii“ (Nr. 24), „Voiei schimbării locului“ 
(Nr. 27), libertatea „tiparului“ etc., adică la ordinea zilei se pun. 
toate- problemele, cari preocupau cercurile democratice rusești. 
Ziarul, între altele, duce o luptă înverșunată împotriva boierimii, 
care este dușmană ţăranului, însă vorbeşte cu simpatie despre- 
boierii moldoveni, cari susțin ideia şcoalei în limba maternă. 

In Rusia în acele vremuri ia ființă o organizaţie puternică 
„Uniunea țăranilor”, cu care guvernul rus maitârziu duce luptă. 
Ziarul „Basarabia“, ca ziar scris în special pentru țărani, face 
propagandă pentru organizarea țăranilor sub steagul „Ligii“. O 
serie de articole, scrise de către d-l P. Halippa, Gh. Stârcea și. 
alții, sunt consacrate „Ligii ţărăneşti“. 

Articolele cu caracter politic și social uneori par cam. 
naive, îndrăzneţe ; în ele se vede credinţa autorilor în bineiace- 
rile revoluţiei; ele aproape întotdeauna sufere de frazeologia 
deşartă a vremurilor de atunci. Dar prin frazeologia revoluţio-= 
nară, în articolele cu caracter social şi politic, se strecoară ace- 
iaşi ideie naţională. Şi „pământul“ și „voia“ se concep prin pris- 
ma intereselor naţionale, Prin violenţa limbajului adeseori se vede- 
spiritul moderat al conducătorilor ziarului, 


Și partea exterioară a ziarului era foarte bine aranjată. 

Pe lângă articolul de fond și foileton în el găsim următoa= 
rele rubrici: „Cronica din afară“, „Cronica Basarabiei“, „Cro=- 
nica din lăuntru“, „Cronica românească“ sau „Știri dela frați“, 
» Telegrame", „Corespondenţe“. 

Ziarul „Basarabia“ desigur nu putea fi pe placul autorită- 
ților rusești. Pentru ele era supărător nu atât tendințele cam 
revoluţionere ale ziarului, ci chestiunile de ordin național ridicate 
de ziar. Am văzut că apărătorul regimului rusesc P. Cruşevan se 
agită tocmai pe această chestiune. De aceia dela apariţia pri- 
'mului număr al ziarului autorităţile rusești se pun în gardă. 

Ziarul se confiscă în câteva rânduri, iar colaboratorii sunt 
“urmăriți, In Nr, 41 al ziarului citim: „Numărul de Miercuri 
(Nr. 40) al gazetei noastre a fost confiscat de poliție. La trei 
„ceasuri după amiază în redacția noastră au venit agenții poliției 
locale şi au luat 720 numere. N'a fost îndeplinită nici o torma- 
ditate, care se cere pentru confiscarea gazetei“. Ziarul protestează 
împotriva confiscării, Autorităţile caută să puie piedici ziarului 
şi pe alte căi. Astfel din ziar aflăm că învăţătorilor li se inter- 
zice a se abona la ziar. Gazeta nu mai ajunge la cititori, exem- 
plarele distrugându-se pe drum de către poștă și primării. Re- 
dactorul responsabil E. Gavriliţa este tras la tribunal pentru ar- 
ticolul d-lui P. Halippa „Liga țăranilor şi stăpânirea“, publicat 
în Nr. 8 al ziarului; în această chestiune citim: 

„La 18 Noembrie în tribunalul local a fost judecată a- 
supra redactorului gazetei noastre „Basarabia“, d. avocat Gavri- 
liță... D. Gavriliţă în actul de acuzare a fost învinovăţit, cum că 
el, în articolul numit, tălmăceşte afacerile stăpânirii într'un tel 
minciunos şi revoluționar, cum că d. Gavriliţă, slobozind arti- 
colul numit, urmărea un fel a-i răscula pe țărani împotriva stă- 
pânirii de azi... şi l-a condamnat pe o lună la ostrov cu schimbul 
de a plăti ştraf de 100 de ruble“. 

După șase luni dela apariţia ziarului S. Victor (Sergiu 
Cujbă), într'un articol sub titlu: „Șase luni de luptă“, face un fel 
de bilanţ al activităţii ziarului arătând şi greutăţile prin care a 
trecut, à 

„Și n'a tost uşoară lupta. noastră", scrie autorul, „in împre- 
jurările prin care trece Rusia. Cu cât poporul ne îmbrățişa cu 
dragoste şi vedea în gazeta lui un puternic mângâietor şi stătui- 
tor pentru soarta lui amară, cu atât puterile întunericului vedeau 
în noi o buruiană rea ce trebue stârpită cu orice pref. Și într'a- 
„devăr că loviturile nu ne-au lipsit. 

De două ori gazeta noastră a lost confiscată, aducându-ne- 
pierderi simțitoare. Nu demult a fost judecată impotriva noastră 
şi altele proaspete ne aşteaptă. Dar afară de aceste lovituri date 
cinstit, la câmp deschis, alte lovituri piezişe, ascunse au fintit să 
ne curme firul vieții. 

Asttel agenții noşiri au fost opriți să vândă și să strângă 
cele ce ni se cuvinea, impotriva noastră s'au pornit porunci prin 
grai şi tainice prin scris. Pe la voloste şi pe la multe primării 
ziarul nostru a tost oprit să meargă la cetitori, astiel că unii de 
loc nu mai primesc gazetă. Un colaborator a stat la închisoare 
pentru ideile sale şi acum ne aşteaptă amenzi mari“, 

Aici este vorba de d-l P. Halippa, care venind dela un con- 
gres, a fost depus la o pușcărie din Rusia, de unde trimite o 
„scrisoare din temniță“, pe care Basarabia o publică în numă- 
rul din 19 Iulie 1907. „Din fundul temniței“, scrie el, „mă în- 
chin de sănătate la toți aceia, cari, stând afară, mers înainte cu 
lupta în contra vrăjmaşilor şi duşmanilor norodului“. 

Mai târziu în legătură cu Liga țăranilor, pe care o susținea 
ziarul, a stat la închisoare şi un alt colaborator al,„Basarabiei“,. 


Gh. Stârcea. 


Greutățile pe care le întâmpină ziarul îi face pe conducă: 
torii lui să-l închidă. Numărul 78 al ziarului a fost ultimul. Aici 
găsim un articol violent al D-lui P. Halippa și pe prima pagină 
a ziarului se publică în întregime poezia „Deşteaptă-te române“ . 

Am văzut împrejurările în care a apărut ziarul „Basara- 
bia“. Să vedem cine au fost colaboratorii lui. Am numărat vre o 
30 de semnături, diferite pseudonime, pe care am căutat să le 
desciirez. Unii din cei care au luat parte la şedinţele pentru 
scoaterea ziarului, n'au scris de loc, alţii din cei mai bătrâni, 
s'au retras dela început. A rămas numai E. Gavriliţă și D-l I. 
Pelivan, împreună cu un rând de tineri, cei mai mulţi studenţi 
şi elevi de școală. £ 

Cele mai multe din articole sunt semnate de Pintilie Cu- 
bolteanu şi Pintilie Basarabeanu, care este D-1 P. Halippa. Cu o 
îndrăzneală fără pereche, cu o violență de limbaj uimitoare, D-1 
Halippa pune mai multe probleme de ordin social și politic, el 
este cel mai aprig apărător al dobândirilor revoluției, el este- 

cel mai înverșunat luptător pentru Liga țăranilor. Părerile lui 
însă vădit evoluţionează spre chestiuni naţionale şi articolele lui 
din ultimele numere ale ziarului sunt consacrate acestor chestiuni, 

Sufletul ideiei naţionale al ziarului a fost D-l J. Pelivan, 
care pentru aceste idei a avut mult de suferit în închisorile ru- 
sești și în exil. El este mult mai discret. Cunoscător pe atunci 
mai bun al limbii românești, el, pe lângă o serie de articole cu 
caracter naţional, face şi corectura ziarului, conduce partea teh- 
nică a lui până la venirea lui Serghie Cujbă. Situaţia de tânăr 
magistrat, cu un trecut compromis din punct de vedere al au- 
torităţilor rusești, el era elementul de moderare al tinerilor şi 
cel mai consequent din punct de vedere naţional. 

Emanuil Gavriliţă, avocat bătrân, era persoana care dădea 
oarecare garanţii autorităţilor ruseşti, care făcea intervenţii pela 
autorităţi, care-i scotea din încurcături pe colaboratorii săi mai 
sburdalnici. Rămas numai cu cei tineri, el trecea pe la redacţie 
și-i certa cu numele de „ostrovari“ pe colaboratorii săi, El scrie 
câteva articole în chestiuni juridice și face un istoric al dreptu- 
rilor pe care le-a avut Basarabia sub ţarul Alexandru |. 

Mihail Vântu, care semna „Vârtej“, „Furtuna“, învăţător 
pe atunci, scrie o mulțime de articole în special în apărarea 
școalei moldovenești, El a fost la un congres al învăţătorilor 
minoritari în Finlanda, și problema școalei materne devine pen- 
tru el cea mai importantă problemă. Și articolele D-lui Vântu 
sunt articole extremiste ca concepţie și violente ca limbaj. 

Gh, Stârcea, care semnează „Gr“, „Tânăr grațios“, „Geor- 
gescu“, scrie în chestiuni agrare, politice şi în chestiunea „Ligii 
ţăranilor“, Serghiu Cujbă, român din Regat, și acela basarabean 
de origine, vine mai târziu şi face corectura limbii colaborato- 
rilor, publicând şi câteva articole şi poezii. Autorităţile ruseşti 
l-au obligat în anul 1907 să părăsească Basarabia în timp de 
24 de ore, Și el dădea o notă naţională ziarului, ca și D-1 I, 
Pelivan. 

Ion Inculeţ, care semnează „lon Gându“, „Enclitica“, I. 
Nagaică“, scrie în chestiuni sociale, politice, bisericeşti şi națio- 
nale, având o notă ceva mai moderată, decât acea a D-lui Ha- 
lippa şi Vântul. 

Vasile Oatul şi Constantin Inculeţ, cari semnează primul 
»Moşu Vasile“ şi al doilea „Panfil Țugueş“, doi bătrâni sfă- 

toși, publică foilefoane, scene din viaţa taranilor, uneori foarte 
reușite, fiindcă știeau să prindă nota hazlie a ţăranului, 

Teodor Inculeţ, care semna Toader Scarandiu, elev de 
şcoală de 15 ani pe atunci, scrie tablouri din natură şi articole 
în chestia naţională şi bisericească, 

Alexie Nour publică câteva articole cu caracter na- 
tional, pline de energie. Alexie Mateevici, poetul basarabean, își 
începe cariera literară la ziarul „Basarabia“, publicând tradu- 
ceri din rusește, schițe originale, poezii, între care și admirabila 
poezie „Eu cânt“, 

Constantin Porumbescu, pe atunci învăţător, scrie sub pseu- 
donimul „Porumbac“, articole ocazionale, alcătuește cronica. Ni- 
colae Popovschi, care semnează „Visterniceanu“, scrie la înce- 
putul apariţiei ziarului câteva articole în chestiunea „Dumei im- 
periale“. Au mai fost articole de preotul Iulian Friptul, Grigore 
Constantinescu, care semnează „Bogoslovul“, Tudose Roman, Va- 
sile Hartia şi alţii, 

In afară de Sergiu Cujbă și Gr. Constantinescu toți cola- 
boratorii „Basarabiei“ erau români basarabeni. Acest fapt are 
pentru noi o deosebită însemnătate, întrucât el ne dovedeşte că 
ziarul nu numai că a pornit din inițiativa basarabenilor, ci a fost 
condus de ei, că întreaga mișcare n'a fost provocată din afară, 
n'a fost ceva artificial, ci era o mişcare pornită din adâncurile: 
conștiinței poporului românesc din Basarabia, 

Toţi acești învăţători, studenţi, seminarişti, profesori, jurişti, 
erau în cele mai multe cazuri copii de ţărani, de preoți, aveau 
cele mai strânse legături cu poporul de jos, Era un curent, ce: 
pornea de jos, care-i face și pe unii din boeri să ceară şcoală 
în limba moldovenească, cum a fost gruparea din jurul răposa=- 
tului Dicescu, 

Și limba ziarului îi trădează pe basarabeni la fiecare pas, 
Nefiind obișnuiți cu limba literară, colaboratorii ziarului „Basara= 
bia“ scriu în limba pe care au învăţat-o acasă, din când în când 
întrebuințând câte un neologism, pe care-l împrumutau din zia- 
rele și cărţile ce veneau de peste Prut. 

Dar acea limbă era o limbă pe care o cunoştea poporul, o 
înțelegea mai bine, lată de ce între ziar și cetitor se stabilește 
repede o legătură, fapt care se vede din mulțimea de cores- 
pondenţe și informaţii venite dela ţară. 

In tot cuprinsul ziarului, care, după cum am văzut, și ca 
parte exterioară era aranjat foarte bine, se simte pulsul vieții, 
“energia tinerească a colaboratorilor, credinţa fierbinte în drep- 
tate, se simte idealismul conducătorilor, curajul lor, care merge 
“până la sacrificii. Ziarul este oglinda zilei. N'a fost chestiune 
de ordin naţional, politic, social sau economic, care să nu fi fost 
limpezită în ziarul „Basarabia“ 

Ziarul dispare la 4 Martie 1907, întunericul se întinde din 
nou asupra Basarabiei, dar nu pentru mult timp. Speranţele tre- 
‘zite în sufletul Moldovenilor, ideile aruncate de ziar, au rămas, 
Incep să apară alte ziare, cum a fost „Viaţa Basarabiei”, „Mol- 
-dovanul“, „Cuvânt moldovenesc“, ziare mai moderate decât 
„Basarabia“, dar ziare scrise în românește. Ziarul „Basarabia“ 
însă a fost acela care a pregătit terenul pentru revoluţia dela anul 
1917. El pregătește un rând de tineri, care se pun în capul miş- 
cării din acest an. Generaţiile mai nouă se adună în cercuri stu- 
dențești naţionale și când vine revoluţia vin pregătiţi pentru ea. 

Ei pun aceleași chestiuni la ordinea zilei: autonomia Ba- 
-sarabiei, limba în şcoală și instituţiile de stat, pun chestiunea uni- 
tăţii culturale a Românilor basarabeni cu întreagă Românime, şi 
“în sfârșit se pune marea problemă a unirii Basarabiei cu vechiul 
regat, unire care se prevede în unele locuri ale ziarului. 

Este ceva de neînțeles în apariția acestui ziar, este ceva 
misterios în ideile lui. Dacă aceasta este instinctul de rasă, ener- 
ia etnică a poporului nostru, cum se explică cuvintele profeti- 
ce ale poetului A. Mateevici, dintr'o poezie publicată în ziarul 
eode a (Nr. 72) înaintea de închiderea lui ? 


„Eu cânt, căci văd că vin 
Acele zile de senin, 
Eu cânt, căci văd deacum că piere 
A ţării vecinică durere, 
Eu cânt căci văd năcazul frânt, 
Aud plugari în zori cântând 
Nu doine de amor, de jale, 
Inviorarea țării sale ; 
Şi glasul vieții ascultând, 
Venirea zorilor eu. cânt.“ 
Ştefan Ciobanu 

Două poezii 
de Igory Severeanin 


MICA ELEGIE 


Sa ridicat în degețele 

'N amurg de toamnă liniștit, 
Guriţa mică i-a "nflorit 
Sub jarul sărutării mele. 


Și ochii lăcrămau... Pe creste 
Urâta zi 'și găsi sfârșit 

In umbre... și era urât, 

Urât ca tot, ce vis nu este. 


SONET 


Amorul nu se reîntoarce, — şi-i regret 
Parfumul lui, dintâi, al fericirii... 

Nu însenină blânda ta privire, 

Nu chiamă — al depărtării violet. 


Nu se reîntoarce dragostea. Mâhnire 
In suflet, ca 'n mormanul netopit, 
Coboară 'ncet... „S'a dus a ta iubire, 
Făr'a se 'ntoarce“, — Faur mi-a şoptit. 


De stele miriade 'n nesfârșire 
Sclipesc nesimţitoare — reci, în joc : 
Nu mai desmeardă palidul lor foc... 


Si-am înțeles: nu voiu avea noroc 
In lumea asta, — dragostea curată 
Nu se reîntoarce niciodată. 


Trad. lorgu Tudor 


Problema pactului de neagresiune Sovieto- 
român.) 


5. PROBLEMA PACTULUI ROMÂNO-SOVIETIC. 


După această scurtă documentare rămâne să ne oprim la discu- 
țiile asupra eventualului pact româno-sovietic, 

In ce constă deosebirea de vederi între d. d. Vaida şi Titulescu ? 

D. Titulescu a expus pe larg punctul său de vedere în camera 
deputaţilor în şedinţa dela 23 Noembrie 1932 şi în Senat în şedinţa 
dela 24 Noembrie, răspunzând d-lui N. lorga. 

D. Titulescu susţine că noi nu puteam consimţi la încheierea 
pactului de neagresiune, deoarece el, din multe puncte de vedere, este 
inferior pactului Briand-Kellog, pus în vigoare între noi şi Soviete 
cu anticipație prin protocolul Litvinov. 

lată ce se impută pactului de neagresiune. 

1. In pactul de neagresiune se spune că „ne angajăm* a nu 
ne deda la acte de agresiune sau acte de violenţă, ca şi cum nu 
ne-am fi angajat deja la aceasta prin pactul Litvinov. 

2. Durata pactului de neagresiune este de 3 ani, cu posibilita- 
tea prelungirii încă pe 2 ani, pe când pactul Kellog este veşnic. 

3. In tratatul de neagresiune se prevede o stipulaţiune care nu 
există în tratatul polonez, anume, că România îşi asumă obligaţiu- 
nea de a nu lua pe viitor angajamente cari se fie în contradicţie cu 
spiritul noului tratat de neagresiune. 

4. România după textul propus îşi ia obligaţiune de neutrali- 
tate, adică o obligaţiune mult mai largă, decât aceia de a nu da a- 
jutor şi asistenţa agresorului. 

5. Mai departe, denunţarea tratatului. polono-sovietic este po- 
sibilă numai în cazul când una din părţile contractante se dedă lao 
agresiune (art. 2). In textul românesc denunţarea este permisă pen- 
tru un simplu act de violenţă, adică pentru un simplu incident de 
îrontieră. : 


*) Vezi „Viaţa Basarabiei? No. 1 — 1933. 

6. In sfârşit protocolul de semnătură a fost redactat de d-i 
Iuliu Maniu sub guvernarea d-lui Vaida astfel: „Prezentul tratat va 
îi interpretat în acel sens că nici un diferend, de orice natură ar fi, 
nu va putea restrânge angajamentul de neagresiune“.  Sovietele ce- 
reau introducerea în acest text pentru cuvântul „diferend“ adjectivul 
„existent“ sau „prezent sau viitor“, Recunoscând existenţa diferendu- 
lui (este vizată chestiunea Basarabiei), implicit se recunoaşte şi obli- 
gaţiunea de a-i da o soluţiune. 

Socotind „că pactul Briand-Kellog, împreună cu pactul Societăţii 
Naţiunilor, constitue astăzi bazele fundamentale ale vieţei internaţio- 
nale“, iar pactul de neagresiune este interior primului pact, d. Titu- 
lescu este de părere că trebue să rămânem cu ceea ce avem, dând 
mâini libere aliaţilor noştri. 

Stabilirea raporturilor bune între ei şi Soviete nu ne poate de- 
cât bucura, deoarece îmbunătăţirea acestor raporturi inevitabil s'ar 
resfrânge în mod favorabil şi asupra noastră. 

Polemica, care a născut în urma acestui discurs (articolele 
d-lui Gafencu în ziarul! „Argus“, interviewurile d-lui Vaida în ziarul 
„Dimineaţa“ etc.) a redus simţitor însemnătatea acestor argumente, 

De exemplu, Franţa şi Polonia au semnat pactele, întrebuinţând 
cuvântul „se angajează”. 

Durata de 5 ani nu are prea mare importanță: juriştii ştiu 
bine că tratatele cu adevărat veşnice nu există în lumea noastră, 
plină de mişcare. 

Termenul de 5 ani este comparativ bun, cu atât mai mult că 
declaraţia renunţării la războiu rămâne şi după denunţarea tratatu- 
lui de neagresiune. 

Obligaţiunea de a nu lua pe viitor angajamente cari se fie în 
contradicţie cu spiritul noului tratat este cu totul firească. 

Angajamentul de a păstra neutralitatea nu este pentru noi ‘o 
povară prea grea şi cu puţin se distinge de obligaţiunea de a nu 
da ajutor şi asistenţă agresorului. 

Denunţarea pactului este redactată în textul românesc desigur 
mai puţin satisfăcător : pactul, după cum ne afirmă d. Titulescu, poate 
îi denunţat din cauza unei simple violenţe. 

Este, bine înţeles, un cusur al proectului, întrucât „violenţa“ 
este o noţiune prea largă. Insă ne miră faptul că, deşi au fost ob- 
servate diferite defecte mici ale textului, a rămas totuşi în afară de 

atenţiune cusurul cel mai important al pactelor sovietice de neagre- 
siune : lipsa de exactitate în noţiunea „neagresiune“. 
Ştim că diplomaţia europeană înţelege prin statul-agresor un 
stat care nu respectă anumite dispoziţiuni ale tratatelor. De exemplu, 
Hans Wehberg, comentând protocolul dela Geneva din 1924, defi- 
neşte ca agresor pe orice stat care recurge la răsboiu, violând pre- 
scripţiunile prevăzute în pactul Societăţii Naţiunilor şi protocolul de 
la Geneva 1). Acest protocol conţinea un şir întreg de presumpţiuni 
pentru noţiunea de agresiune, însă nu a intrat în vigoare. 
In ce priveşte pactul Societăţii Naţiunilor, el nu ne dă o noţiu- 
ne complectă, satisfăcătoare. 
. De aceea, cu toate că diplomaţia europeană caută o definiţie 
adecuată a agresorului, nu există încă o asemenea definiţie luată în 
consideraţie de ştiinţa dreptului internaţional. 
Cu atât mai puţin ne poate satisface noţiunea agresiunii pe 

buzele diplomaților sovietici. Nici unul din ei nu au descifrat ce în- 
teleg ei prin aceasta noţiune. Nu cunoaştem nici o formulă sovietică 
a agresiunii. 

Deci la un moment dat pactele de neagresiune pot naşte grave 
neînţelegeri. Noţiunea agresiunii poate fi uşor lărgită până la no- 
ţiunea actului de violenţă. 

Agresiunea în uzul diplomaţiei sovietice este, deci, absolut 
neprecisă. 

Apoi, posibilitatea de a denunța pactul de neagresiune în caz 
constatat de violenţă nu conţine nimic primejdios, deoarece posibili- 
tatea de denunţare există şi fără constatarea violenţei. 


In sfârşit termenul „diferende existente“ a atras mult atenţia 
opiniei noastre publice. In timpul polemicei s'a afirmat că ar fi fost 
stabilită între delegatul nostru (d. Cădere) şi delegatul sovietic (d. 
Litvinov) a treia formulă: pur şi simplu „diferende“ ` fără adjectiv. 
D. Maniu în parlament a desminţit categoric existența unei aseme- 
nea formule. Intr'o corespondenţă din Cluj 2) se face şi o corectare îm 
acest sens: guvernul spera numai că se va putea obţine asentimen- 
tul sovietic pentru această formulă scurtă. 


1) Hans Wehberg. Le Protocole de Genève. Recueil des cours de 
Academie de Droit International, 1925, t. II (VII), pag. 94. 
2). „Adevărul“, Nr. 15018, 17 Dec, 1932, 

Ne îndoim ca Sovietele să convină la o formulă din care s'ar 
„elimina orice urmă a diferendului existent între ele şi noi. 

Dacă aliata noastră Polonia şi protectoarea noastră Franţa, 
"care, după afirmaţiunile presei sovietice din Moscova, instiga şi sus- 
“ţinea întotdeauna mişcările îndreptate împotriva Rusiei, au convenit 
să încheie pace cu ţara comunistă, mai poate fi vorba de neliniştea 
Sovietelor ? Sunt sau nu acoperite frontierele lor occidentale ? 

Mai prezentăm noi vre-o ameninţare din punctul de vedere 
sovietic ? 

Răspunsul este absolut clar. Ruşii ne socotesc robi fideli ai 
Franţiei. Nu ne iau în consideraţie şi nu au prea mare nevoie de noi. 

Este puţin probabil că Ruşii să fie dispuşi pentru încheierea 
grabnică şi satisfăcătoare a unui pact de neagresiune cu noi. 

d Cu toate neajunsurile pactului de neagresiune, totuşi ar fi o 
greşeală să considerăm că pactul Briand-Kellog din punct de ve- 
dere al perfecțiunii juridice întrece cu mult pactul de neagresiune. 

Nu vom insista prea mult asupra acestei aprecieri. Este în 
deajuns să cităm ceea ce scrie în chestia pactului Briand-Kellog 
Gharles Dupuis : 1). 

„Desigur — zice autorul — este mai uşor să interzici războiul 
pe hârtie, decât să-l izgoneşti în realitate. L’ Europe nouvelle a re- 
levat, nu fără indignare, faptul că, pentru a atrage Senatul american la 
aprobarea pactului Kellog, guvernul federal a arătat că acest pact 
nu angajează întru nimic şi cu cât mai degrabă el va fi aprobat, 
cu atât mai curând Senatul va putea păşi la examinarea proectului 
sporirei forțelor navale a Statelor Unite“. 

Nu ar fi lipsit de interes să mai arătăm aci şi părerea unui 
distins diplomat, d. Beneş, dela conferinţa Micei Inţelegeri dela Bel- 
grad, în Decembrie 1932. Acest tovarăş de luptă al D-lui Titulescu 
întraltele a amintit „importanţa încheerii pactului de neagresiune 
dintre Franţa, Polonia şi Rusia Sovietelor, pe cari le consideră mai 
mult decât o simplă confirmare a pactului Briand-Kellogg. După pă- 
rerea d-sale aceste pacte marchează în orice caz un progres pentru 
asigurarea păcii şi prin urmare sunt necesare tocmai pentru conso- 


1) Charles Dupuis, Regles generales du droit de la paix. Recueil 
de cours de Academie de Droit International, 1930, t. I (XXII), pag. 
30—31. (Cursivul meu). 

lidarea sistemului de securitate, pe care Franţa doreşte s'o realizeze 
pe calea proiectului său prezentat conferinţei pentru dezarmare“. 1) 

După aceste caracteristici elocvente, cari ne arată pactul în lu- 
mina lui adevărată, credem că nu mai este nevoie să examinăm 
caracterul declarativ al pactului, lipsa de închegare cu viaţa reală a 
statelor şi neajunsurile lui faţă de definițiile juridice. 


Din expunerea de mai sus reiesă că ambele pacte, şi pactul 
de neagresiune şi pactul Briand-Kellog, sunt imperfecte, şi este greu 
de a lua hotărîrea care din ele merită preferința noastră. 

In comparaţie cu pactul veşnic de renunțare la războiu, pac- 
tul de neagresiune are următoarea trăsătură bună: el este o încer- 
care dea regula viaţa popoarelor, are un caracter mai concret, mai 
apropiat de reaiitat=, 

Cu unele îmbunătăţiri acest pact ar putea servi de bază pen- 
tru raporturile noastre cu Uniunea Sovietică, însă păstrând totodată 
o rezervă. 

In discuţii asupra acestui pact nu s'a dat destulă atenţie con- 
venţiei de conciliaţie, care este partea integrantă a pactului şi, voi 
adăoga, cea mai importantă pentru noi. 

Conciliaţia nu se aseamănă cu arbitraj. Comisiunea de conci- 
liaţie se compune numai din reprezentanţii statelor contractante, 
excluzând, în deosebire de arbitraj, vre-un amestec din partea terțe- 
lor state. 

Sovietele au recurs la acest mijloc comparativ nou în arse- 
nalul mijloacelor pacifice ale dreptului internaţional, 2) deoarece et 
prezintă pentru ele un avantagiu considerabil, anume că soarta 
chestiunii litijioase nu depinde de un „stat burghez“, ci rămâne 
permanent sub controlul conştiinţei proprii a statului comunist. 

Din felul cum ar fi organizată compunerea, atribuţiunile şi pro- 
cedura comisiunii de conciliaţie, ar depinde succesul pactului. 


1) „Dimineața“, 21 Dec. 1932, No. 9254, 

2) Vezi: J. Efremov. La conciliation international. Recueil de cours 
de PAcadèmie International, 1927. t. IH (XVIII) — J. Efremov. Le dé- 
sarmement moral et la conciliation international (Le Desarmement et 
POpinion Internationale, vol. II, publication de la Dotation Carnegie, 
1932).— André Mandelstam. La conciliation international d'apres le Pacte 
et la jurisprudence de la Societe des Natlons, Rec. Ac. Int., 1926, t. IV 
(XIV). 

Ştiind în prealabil la ce rezultate ne putem aştepta dacă comi- 
'siunea de conciliaţie nu poate găsi o soluţie - împăciuitoare, am pri- 
vi viitorul cu ochii neîngrijoraţi. 

In cazul când comisiunea ar fi organizată bine, am putea fi 
liniştiţi şi încrezători. 

Deocamdată nu trebue să ne grăbim cu încheierea pactului de 
neagresiune cu Sovietele 1), nu pentru motivul că el goleşte şi reduce. 
însemnătatea pactului Litvinov în vigoare, şi nu atât pentru motivele 
de defectuozitate juridică a pactului de neagresiune, cât din motive 
de fond. 


6, PROBLEMA RAPORTURILOR ROMÂNO-RUSE. 


Dacă d. Titulescu şi-a fixat atenţiunea mai mult asupra prob- 
lemei pactului de neagresiune, d. Vaida a trecut centrul gravităţii a- 
supra problemei raporturilor româno-ruse. D. Vaida nu şi-a expus 
în mod public şi amănunţit punctul său de vedere, 

Insă ideea D-sale principală se desprinde din interviewurile date 
presei. 

Nu-l prea preocupă subtilităţile juridice în jurul pactului de ne- 
agresiune. In chestiunea pactului domină problema normalizării ra- 
porturilor ruso-române. Pactul de neagresiune în această concepţie 
devine un lucru secundar, un mijloc prin care se poate rezolva o 
problemă de stat de mare însemnătate. 

Pactul de: neagresiune în mod inevitabil ar atrage după sine 
reluarea raporturilor comerciale cu Rusia. Beneficiile comerţului ru- 
so-român ar folosi în primul rând Basarabia, iar apoi şi statul întreg. 

Se sublinia de D-sa că ne-ar fi de folos şi tranzitul mărfurilor 
prin România în relaţiile comerciale ale Rusiei cu străinătatea. 

Sunt de părere că din reluarea relaţiilor comerciale cu Rusia, 
noi nu am câştiga economiceşte nimic. 

Desvoltarea comerţului cu Rusia ar fi împiedicată atât de sis- 
temul organizării comerţului extern în Rusia, cât şi de politica ei de 
import. 

Rusia de azi, cu comerţul ei etatizat, exclude din importul său 
produsele de consumaţie, în afară de unele produse coloniale pe 
cari ea nu le produce. 


1) Conform noului statut al Micei Inţelegeri din a. c. încheierea 
pactului de neagresiune este posibilă acum numai cu asentimentul Con- 
siliului Micei Inţelegeri. 

Pentru produsele Basarabiei vinul, tutunul, nucile, strugurii, 
sfecla de zahăr etc. (nu mai notez cerealele) piaţa rusească ar fi ab- 
solut închisă. i 

Intr'adevăr Basarabia, cum dealtfel şi restul. ţării, are nevoie 
de fabricate industriale eftine. In acest domeniu Rusia ne-ar putea 
fi ceva de folos. 

Insă importul industrial din țara Sovietelor ar însemna pentru 
România -o balanţă comercială pasivă. 

Am putea-o admite numai în cazul dacă interesele întregei ţări 
ar permite acest lux, dacă pasivul în comerţul cu Rusia s'ar com- 
pensa prin activul în comerţul cu alte ţări. 7 

Or noi nu ştim dacă România, concurând cu Sovietele pe pie- 
țele internaționale în privința petrolului, lemnelor, cerealelor, mai 
poate fi un debuşeu pentru mărfurile industriale sovietice. 

Atunci mai încape vorba de reluarea relaţiilor economice cu 
Sovietele tocmai pentru interesele Basarabiei ? 

Nu sunt întemeiate deasemenea şi aşteptările unor foloase, 
cari ar putea să provină din tranzitul mărfurilor sovietice de ex- 
port şi a celor străine pentru import la Soviete. 

Pentru a demonstra dreptatea noastră ţin să arăt importul şi 
exportul rusesc, repartizat în două categorii: 1) prin graniţele te- 
restre şi 2) prin graniţele maritime : !) 


Importul Exportul 


In milioane de ruble 


1913 | 1923 | 1913 | 1923 


Prin graniţele terestre. . . . | 680 TI 414 45 


Prin graniţele de mare . . .| 694 108 1106 161 
| 

Din cifrele tabloului de mai sus putem constata că comerțul so- 
vietic, din punct de vedere al transportului, şi-a schimbat caracterul. 

In timpul antebelic, pe graniţele orientale ale Rusiei se aflau 
multe State acum independente, ca de exemplu Polonia, cari sus- 
țineau legături cu străinătatea prin graniţele terestre. 

Teritoriul rus, care este acum învecinat cu aceste State limit- 
rofe, nu mai este de acelaş caracter comercial— activ. 


1) Economia naţională, indicator statistic. Moscova, 1924, pag. 200, 
Spre regret nu am la îndemână alte date mai noui, 

De altă parte Statul a monopolizat întregul comerţ rusesc şi 
preferă a utiliza calea de transport cea mai eftină. Intrucât sub 
domnia Sovietelor transportul pe căile ferate este mai scump, decât 
a fost în timpul de pace şi mărfurile, până ce ajung în străinătate, 
au nevoie să parcurgă distanţe mari, cea mai mare parte din măr- 
furile sovietice iau calea mării. 

Abia 30 — 35%/, trec graniţele terestre. 

Chiar dacă s'ar mări cantitatea mărfurilor cu această din 
urmă destinaţie, ar îi utilizată în primul rând calea prin Polonia, 
căci ea este cea mai potrivită pentru ele spre centrul Europei. 

Nu putem aştepta un tranzit energic şi din cauza că Basara- 
bia este în prea mare apropiere de puternicul port din Odessa, 

In sfârşit ar putea servi de piedică pentru desvoltarea tranzi- 
tului şi insuficienţa căilor ferate basarabene. 

Deşi din punct de vedere economic nu ne putem aştepta la 
avantajii prea mari, de cari să se resimtă gospodăria noastră na- 
țională, părerea d-lui Vaida poate nu este lipsită de un sens oare- 
care politic. 

Dacă am reuşi să normalizăm raporturile noastre politice cu 
Uniunea Sovietică şi am trăi cu ea doi, trei ani normali, în plină 
pace, ar fi cu totul contrar logicei ca ea să-şi reamintească apoi exis- 
tenţa chestiunei basarabene nerezolvite. Deci pe această cale pare- 
se, în sfârşit, am putea căpăta treptat recunoaşterea Basarabiei ro- 
mâneşti. 

Aşa cel puţin judecăm bazându-ne pe regulile logicei să- 
nătoase. 

Spre regret nu întotdeauna ea călăuzeşte spiritele oamenilor 
şi ale statelor, mai ales în timpul de faţă. 

Ne putem imagina uşor şi alte urmări ale raporturilor norma- 
lizate, de exemplu, izbucnirea unui conflict diplomatic din cauza 
propagandei comuniste, care conilict, cu toate intenţiile noastre paci- 
fice, ar fi în stare să se transforme întrun scandal internaţional, 
cu ruperea raporturilor diplomatice, etc. 

Nimic nu este mai greu în timpul de faţă, decât să faci profeţii. 

De aceea nu trebue să ne enervăm. 

Ne-am putea grăbi cu încheierea pactului, dacă pur şi simplu 
am fi părăsiţi cu totul de aliaţii noştri. 

Or nu este cazul. 

După cum am mai notat, pactul franco-sovietic este însoţit de 
schimbul scrisorilor între reprezentanţii Franţei şi Sovietelor. Prin 
declaraţia sa guvernul din Moscova afirmă intenţiile sale pacifice 
faţă de statul român. 

Aceasta înseamnă că guvernul francez a ţinut cont de intere- 
'sele României. 

Totuşi opinia noastră publică stă nedumerită, neştiind cum să 
judece această orientare nouă a statelor aliate. 

Parcă simte trădarea intereselor noastre şi se teme a-şi măr- 
turisi aceasta deschis. 

Aşa e în aparenţă, însă nu în fond. 

Franţa şi Polonia au unele interese aparte, cari nu contrazic 
interesele noastre. 

Poate, ce e drept, satisfacerea acestor interese a fost întreprin- 
să cu o oarecare nesocotire a intereselor noastre speciale în privinţa 
Basarabiei. 

Deocamdată nu există nici un fenomen bătător la ochi care 
ne-ar îndreptăţi să afirmăm că aliaţii noştri şi-au schimbat atitudi- 
nea lor faţă de noi sau au slăbit legăturile de alianţă. 

Reluarea din partea Poloniei a relaţiilor bune cu Sovietele va 
determina oare la îndepărtarea acestei ţări de România sau chiar 
uitarea obligaţiunilor ei față de noi? 

Nu admitem ca Polonia să fie încântată de orientarea ei nouă 
într'atâta ca să nu mai preţuiască alianţa militară cu noi, o asigura- 
re auxiliară, pe care o cer interesele obiective ale acestei ţări, 

Unii cred că însuşi comerţul Poloniei cu Sovietele este capa- 
bil să producă ruperea legăturilor între ea şi noi. 

Se înşeală. Germania a avut şi are în momentul de față rela- 
iuni cu Rusia Sovietică din cele mai desvoltate. 

Cu toate acestea şi cu toate că până acum ambele ţări înfrânte 
în urma războiului au păstrat o perfectă înţelegere politică, nu se 
poate afirma că Rusia Sovietică este legată de soarta Germaniei sau 
invers. 

Este ceva în situaţia social-politică a Rusiei Sovietice ce nu 
permite o apropiere de Soviete a statelor burgheze cu adevărată 
simpatie şi deplină încredere. 

Oricât s'ar stărui statele europene de a crea legături noui fer- 
me cu această țară comunistă, nu vor reuşi. O coeziune cu adevă- 

rat solidă şi tare este absolut imposibilă, atâta vreme cât Rusia So-- 
vietică năzueşte ruinarea complectă a ordinei existente în Europa. 
lată de ce nu trebue să ne fie teamă. 

Anglia de două ori a denunţat tratativele comerciale cu Rusia. 

Nu odată „amiciţia proaspătă“ va fi supusă încercărilor grele, 
şi Polonia şi Franţa se vor desamăgi. 

Deci, să ne păstrăm tot curajul cuvenit. 

Interesul nostru este să nu ne grăbim, căci timpul lucrează 
pentru România. 

Dacă am suferit atâta, nu ne mai rămâne decât să mai sufe- 
ftim un timp oarecare, până la biruinţa noastră definitivă. 

Tocmai un asemenea sentiment de cumpănă, de stăpânire de 
sine, de lipsă de enervare, trebue să primeze politica polono-română 
faţă de Soviete. 

Pactele sunt ceva relativ şi provizoriu. In momentul când în 
sistemul internaţional contemporan ar interveni un eveniment nou de 
natură să schimbe situaţia în favoarea Sovietelor, nici un tratat in- 
ternaţional nu va fi în stare să împiedice Sovietele în acţiunea lor 
spre îndeplinirea viziunilor revoluţionare. 

Polonia şi România prezintă numai micile părţi din mecanis- 
mul actual internaţional, mecanism mai mult de fapt decât de drept. 

In ce priveşte statul sovietic, să ni se permită comparaţia lui 
cu un vițel cuminte, care, ne având mamă, suge vacile la rând, până 
la deşertarea ugerului. 

A supt, cât a putut, dela Germania, acum va suge dela Fran- 
ţa. Poate va veni rândul şi Statelor Unite Nord-Americane. 

Şi tot aşa va fi, până când va creşte, devenind mare şi pu-- 
ternic. 

Dacă s'ar întâmpla aşa ceva, vai cum s'ar schimba situaţia a- 
tunci ! Pactele de neagresiune ar fi socotite nişte jucării pentru. copii, 
bune pentru un muzeu de istoria dreptului internaţional. 

Deocamdată însă profităm şi noi de faptul că Franţa şi So- 
vietele merg la o apropiere. 

Agresivitatea Sovietelor se amână „ad futurum” şi poate cu pact 
de neagresiune sau fără el, vom respira mai-uşor un timp oarecare.. 


Alexandru Boldur 
profesor universitar 

Cântece populare ruseşti 


PE MOVILĂ... 


Eu pe munte suiam, 
„Pe movilă m'aşezam — 


Ostenită,.., 


Pe movilă m'aşezam 
Și în iarbă mă culcam — 
Obosită,,, 


De pe locul unde stam, 
Eu la drum mereu priveam — 


Năcăjită... 


Nu mai vine dragul meu, 
Brav şi mândru ca un leu — 


Sânt zolită ?., 


Eu lam strâns, lam sărutat, 
Pe genunchi mi lam culcat — 
Fericită,.. 


Iar acum că vam cântat, 
V'am cântat şi dezmerdat — 
Vă salut, vă zic adio ! 


SPRE CASĂ... 


Eu acasă mergeam 
Șin suflet simțeam 
“Ceva neclar, plăcut, 
Ceva de ne'ntrecut ! 


Mi se părea, aşa, 

Că lumea mă privea 
Cu 'n fel de simpatie 
-Şi dulce gingăşie,,. 


Eu acasă mergeam... 
Iar în vagon, prin geam, 
Privea o lună 

Limpede şi bună. 


Un clopot depărtat, 
Prin aer parlumat, 
Chema la rugăciune 
Cu zvon ca de strune, 

Un răsărit de soare Eu acasă mergeam 

Cu raza sclipitoare Și la voi mă gândeam ; 

O sărbătoare vestea Dar gândirea mea 

(Și lumea era a mea!) Se 'ncâlcea şi se rupea : 

O mică rândunea, Un dulce somn ca 'n ceafă 
Ca o săgeată, Mă cuprinse toată... 

In zare zbura—, Să nu mă fi trezit la viață 
Ca fermecată, Mai bine niciodată ! 


VISELE MELE 


Sutletu-mi prins e de friguri de moarte, 
Inima-i plină de chinuri de dor, 
Strune măestre ce vin de departe 
Cântă trecutul în freamăt uşor. 


Visele mele, plutind ca în ceaţă, 
Spre mine veniţi ! 
Eu sânt calm şi ferice în vis, 


De trumuseța cea talsă orbit, 

Am rătăcit pe al dragostei drum ; 

Dar am văzut că iubirea-i un mit 

Și fericirea, iubite, e un fum. 
Visele mele... 


Totuş, în tristul, tăcutul amurg 

Eu parcă aud un salut de departe :: 

Spală-ţi durerea în lacrimi ce curg,. 

Mult aşteptata auroră i-aproape ! 
Visele mele... 

VINUL SPUMEGĂ... 


Vinul spumegă 'n pahar 
Cu sclipiri de chilimbar, 
Întâlnirea să ne fie 
Cu noroc şi veselie ! 


Dragul meu, lasă mâhnirea, 
Ne cuprindă fericirea ! 
Spune-mi vorbe fără şir, 
Eu sânt beată şi 'n delir. 


Curgă-curgă vinul adorat, 

-El în viaţă spre noroc ni-i dat ! 
Vinul e din paradis, 

Viața să ne-o tacă vis! 


Cine e cuprins de dor 
Vie-aici, ca la izvor, 
Să-şi înnece al său chin 
Intr'un păhărel de vin! 


Dragul meu... 


Vinul sângele ne-aprinde 
-Şi ni-l face mai tierbinte : 
Pentru-amorul cel sublim 
Cât mai iute să-l sorbim ! 


LANȚUL IUBIRII. 


De ce să'ndur şi să jălesc 

Iubirea noastră ce-ai respins: 
Doar adâncu-mi sufletesc 

Nici nu l-ai vrut, nici l-ai cuprins! 

Lanţul iubirii chiar azi eu îl trâng ; 

Mă voi sili să uit toate curând : 
Umpleţi-mi paharul cu vin înspumat, 
Daţi-mi să beau ! într'adins să mă 'mbat ! 


Iubindu-te, visam şi eu 

In fericire să trăiesc ; 

Dar într'o clipă visul meu 

Tu l-ai sfârmat în chip prostesc. 


| Lanțul iubirii... 
1925. Trad. Pan. Halippa 


MAXIME 


Lumea esie compusă din înșelători şi din înşelați. Este mai 
de folos să te numeri printre cei dintal, dar mult mai nobil să 
fii cu cei din urmă. 

+ 


Un sgârcit şi un porc sunt folositori numai după moarte. 
: : 


Cine seamănă ghimpi, să nu umble desculț. 
Proverb chinez. 
„De ce să dăm sfaturi oămenilor ? * zise un sceptic. „Un 
înțelept nu are nevoe de ele, iar un nerod nu le urmează. 
k 


Intro societate de oameni aşezaţi vine o femee frumoasă 
şi balamucul este gata. 
% 
Oamenii fac bani falși. Banii fac pe oåmeni falși. 
* 
„ Trăeşte ca mine“, spune zpârcitul, petrecăului. 
„Să trăesc ca tine pot încă totdeauna, după ce noi mai 
avea nimic“... 
Culese de S. I. C. 

Moldova şi Basarabia 
1807—1817 


INTÂIUL DIVAN ŞI DIVANUL JUDECĂTORESC 
după două acte: unul din 1810 şi altul din 5 Iulie 1811 


L DIVANUL 


La 1808, cuprindea în sine: Intâiul Divan [A]; Divanul Jude- 
-cătoresc [B]; Al doilea Departament [C]; Departamentul Afacerilor 
“Streine [D] şi Departamentul Trebilor Criminale [E]. 


A. INTÂIUL DIVAN. 


A luat ființă după întrarea armatelor ruseşti în Moldova şi 
plecarea Domnului [1806], ca autoritate supletivă, compunându-se 
din 7 boeri de clasa întâia. 

Prozorowski, comandantul de căpetenie al armatelor, îl men- 
ine, reducând numai la 4 numărul membrilor şi obţinând dela Țar 
numirea lui Cuşnicov ca prim preşedinte [17 Februarie 1808). 

Atribuțiuni : Intâiul Divan are: atribuţiuni generale [a]; atribu- 
ţiuni judecătoreşti [b]; atribuţiuni de administraţie judiciară [c]; şi 
-atribuţiuni de administraţie propriu zisă [d]. 

a) Atribuţiuni generale : Divanul „este lucrător întru toate care 
se ating de ocârmuire“. . 

„Are putere a păzi ca pe la toate locurile de judecătorii să se 
păstreze ființa dreptăţii după pravilele și obiceiurile pământului“. 

b) Atribuțiuni judecătoreşti: Intâiul Divan cercetează şi ju- 
decă, în apel, afacerile cercetate şi judecate, în primă instanţă, de 
către Divanul judecătoresc şi celelalte departamente. 

c) Atribuțiuni de administraţie judiciară: Primeşte, fără deo- 
sebire, toate petiţiunile adresate Generalului, repartizându-le autori- 
“tăţilor competente, spre a le cercetă şi rezolva. 

Asigură grabnica lor aducere la îndeplinire de către aceste 
-autorităţi. | : 

d) Atribuțiuni de administrație propriu zisă: De pildă, sub 
ocupaţia rusească, Divanul s'a îngrijit de nevoile armatei şi în spe- 
cial de aprovizionarea ei. 

Personal : La 1810, Intâiul Divan se compunea din următorii : 

1. Mitropolitul Exarh Gavril, preşedinte ; 

2. Logofătul Costache Ghica; 

3. Logofătul Constantin Balş ; şi 

4. Hatmanul Săndulachi Sturza, membri. 

Salar. Mitropolitul, în calitatea sa de membru al Intâiului Di= 
van, nu este retribuit. 

Ceilalţi 3 membri sunt retribuiţi fiecare cu un salar de 8850, 
lei, primitori în mână, pe an, salarul de bază fiind 9000 lei. Dife-. 
renţa de 450 lei se reţine în folosul Casei cutiei milelor. 


B. DIVANUL JUDECĂTORESC. 


Atribuțiuni : Acest Divan are: atribuţiuni generale [a] şi atri- 
buţiuni judecătoreşti [b]. 

a) Atribuțiuni generale: Divanul judecătoresc cercetează şi. 
rezolvă, în primul rang, toate afacerile privitoare la înalta ocâr- 
muire a ţării. 

b) Atribuțiuni judecătorești : El cercetează şi judecă, în primă 
instanţă, toate afacerile civile mai însemnate şi pentru sume mai mari. 

Personal:, Divanul judecătoresc este compus din următoarele: 
„cilenuri : St 
. Vel Logofătul ţării de jos, ca preşedinte ; 

. Vel Logofătul ţării de sus, ca vice-preşedinte ; 
. Intâiul Vel Vornic al ţării de jos; 

. Al doilea Vel Vornic al ţării de jos; 

. Intâiul Vel Vornic al ţării de sus; 

. Al doilea Vel Vornic al ţării de sus; 

. Vel Vornic de obştie; 

„ Vel Spătarul ; şi 

. Vel Vornicul de aprozi, ca- membri. 


1. Vel Logofătul țării de jos. 

Atribuțiuni : Prin acest dregător, ca preşedinte al Divanului: 
judecătoresc, „se hotărăsc şi. se sfârşesc toate pricinile de judecăţi: 
ce intră în cercetare, cari hotăriri se fac într'o simfonie cu soco- 
tinţa şi a celorlalţi judecători ai acestui Divan“. 


Oooo AUNE 

Remunerație : In anul 1809, remuneraţia Vel Logofătului ţării 
de jos s'a ridicat la suma de 9774 lei, compunându-se şi din salar 
[a] şi din taxe [b]. 

a) Salarul: Vel Logofătul ţării de jos are un salar de 5130 
lei, primitori în mână, pe an, salarul de bază fiind 5400 lei. Dife- 
rența de 270 lei se reţine în folosul Casei cutiei milelor. 

b) Taxele [numite avaetul veliţilor logof=ţi]: Constau în „giu - 
mătate din suma aceea ce se ia câte 6 lei de pungă, pe câte pungi 
se cuprind în dreapta sumă a vânzării slujbelor rusumaturii : vamă, 
ocnă, goştină, desetină şi vădrărit, socotindu-se punga, după obici- 
nuinţa din vechime, câte 500 lei turceşti, care venit... îl dau cum- 
părătorii fieşticărui rusumat, afară de suma cumpărăturii”, cu alte 
cuvinte Vel Logofătul ţării de jos are, prin lege recunoscut, dreptul 
la un comision plătit de concesionarii unor anumite avuţii ale Sta- 
tului şi impozite. | 

lată „avaetul veliţilor logofeţi“, în 1809: 


Obiectul concesiunii | Preţul ei e Compan 
150.000 1800 
140.000 1680 
` 184.000 2208 
120.000 1440 
180.000 2160 
774.000 9288 


Din suma de lei 9288, Vel Logofătul ţării de jos a primit 
4644 lei [!/]. 

Subalterni. Acest dregător „are sub sine pe toţi diecii ce al- 
cătuiesc cancelariea* Divanului judecătoresc [a] şi sub ascultarea sa 
pe vornicii de poartă [b]. 

a) Diecii Divanului. Numărul lor se ridică până 'la 30. Unii 
dintre ei se numesc logofăţi de taină. 

Logofăţi de taină sunt acei dintre diecii Divanului cărora li 
se dau lucrări în pricini mari. - iis 

Dieci, pur şi simplu, rămân a se numi acei, cărora li se dau 
lucrări în pricini mici. 

Atribuțiuni. Lucrările diecilor atârnă de afacerile Divanului după 
nevoile membrilor lui. 

Remunerație. Diecii sunt retribuiţi şi cu salar [a] şi prin 
taxe [b]. 

a) Salarul : In 1810, salarul diecilor s'a ridicat la suma ag: 
bală de 17940 lei. Suma fixată pentru toți la un loc „se împărţeşte 
de către Vel Logofăt de ţara de jos la toţi, cât socoteşte că i se 
cuvine fiecăruia“. 

Este un mod de a se proporţiona salarul cu serviciile efectiv 
prestate, dar şi un prilej de arbitrar. 

b) Taxele. Constau din anumite sume de bani, prevăzute în- 
trun tarif, pe cari diecii le încasează dela părţi pentru diferite acte 
şi lucrări. Este un sistem de plată practicat şi azi de Stat în ce 
priveşte notarii publici. 

In tabloul de mai jos dăm tariful onorariilor, la care au drep- 
tul diecii de Divan. 


NATURA E e at valoare 
actului scris sau a lucrării săvârşite Sa Mică Mile | mare 
Carte de judecată în pricini. . . 10 | 20-—|| 40 
2- |: Carte de întăritură în stăpânire 
de moşii şi altele | 20 
-3 -| Carte de hotărnicie, publicație. . 2 
4 | Carte de jalobă, ţidulă. .... 
5 | Carte pentru. pază de păduri ISE 1 
6: |. Rävagyde ja oba. oIa nn 30 
7 | Trecere în condică: carte de ju- 
decată în pricini 1 || 2.60 5 
8 | Idem, carte de întăritură ... . 1 


b) Vornicii de poartă. Sunt în număr de 6. Funcţionază pe 
lângă Divanul Judecătoresc, 

Atribuţiuni. După rânduiala Vel Logofătului ţării de jos, vor- 
nicii de poartă hotărăsc moşii ; preţăluesc case, dugheni ; cercetează 
pricini de hotar, 

Remunerație. Ca şi diecii, aceşti vornici sunt retribuiţi şi cu 
salar [a] şi prin taxe [b]. 

a) Salarul. Un vornic de poartă are un salar de 360 lei pe an. 

b) Taxele. Ca şi. diecii, vornicii de poartă au un tarif de o- 
onorarii pentru lucrările, pe cari le săvârşesc. 

In tabloul de mai jos dăm acest tarif: 


E g Având valoare 

2 8 În 
Felul lucrării săvârşite ss Mică | Mare 

b = = -i 

ES | Lei | Bani | Lei | Bani 


1 | Hotărnicie: de toată piatra 3 

2 | Preţăluire: casă, dughiană 2460-1_:5.]:.5 
SI IN (ste at e: oo PE Re N dea NE pt ee 30 €0 
4 


Idem, haine şi alte pojijii casnice [0,5 


Vornicii de aprozi primesc şi cheltueli de deplasare. „...când 
se trimit afară, li se hotărăşte osteneala de către Vel Logofăt. de 
țara de jos, după cuviinţă“. 


2, Vel Logofătul ţării de sus. 


Atribuțiuni. „Acest dregător are rangul al doilea după Vel 
Logofăt de ţara de gios, împreună şezător în Divanul giudecătorii. 

Dator a se afla în toată vremea în Divan la cercetarea tuturor 
pricinilor de giudecăţi împreună cu celelalte cilenuri“. 

Remunerație. In 1809, remuneraţia Vel Logofătului. ţării de 
sus a fost de 9774 lei, fiind egală cu acea a Vel Logofătului ţării 
de jos, ca având exact aceleaşi isvoare. 


3. Intâiul Vel Vornic al țării de jos. 


Atribuţiuni. Acest dregător este „cilën al Divanului de giu- 
decătorie, dator a se afla la cercerarea tuturor pricinilor în Divan, 

întru o unire cu veliţii logofeţi, la toate hotăririle şi sfârşirile de 
pricini“, 

Remunerație. Vel Vornicul ţării de jos este retribuit numai 
cu un salar de 6840 lei, primitor în mână, pe an, salarul de bază 
fiind de 7200 lei. Diferenţa de 360 lei se reţine în folosul Casei 
cutiei milelor. 


4. Al doilea Vel Vornic al țării de jos. 


Atribuțiuni şi remunerație, ca mai sus la No. 3. 


5. Intâiul Vel Vornic al țării de sus 


Atribuțiuni şi remunerație, ca mai sus la No. 3. 


6. Al doilea Vel Vornic al țării de sus. 


Atribuțiuni și remunerație, ca mai sus la No. 3. 


7. Vel Vornicul obștei. 


Funcțiunea Vel Vornicului obştiei a luat fiinţă în timpul dom- 
niei lui Alexandru Moruzi [4 Octombrie 1802 —August 1806]. 


Atribuțiuni. Acest dregător are atribuţiunile următoare: judecă 
în calitate de membru în Divanul judecătoresc [A]; are calitatea de 
judecător în materie de partaj succesoral [B]; deasemenea în ma- 
terie de administraţie succesorală şi tutelară [C] ; administrează a- 
verile străinilor, devenite vacante [D]; conduce Casa cutiei mi- 
lelor [E]. 

A. Ca membru în Divanul judecătoresc, Vornicul de aprozi 
„este îndatorat a se afla în Divan şezător împreună după cei patru 
vornici mari, iscălind şi hotărîrile pricinilor“, Cu alte cuvinte, parti- 
cipă, cu vot deliberativ, la lucrările Divanului judecătoresc. 


B. In materie de partaj succesoral: „Impărţirile chironomiilor, 
prin Vornic de obşte se fac“. 

C. In materie de administrație judiciară şi tutelară. El este 
îndatorat „a cerceta pricini de chironomii şi a rândui epitrop 
asupra averilor acelora ce se săvârşesc din viaţă şi de rămân 
nevrâşnici, a face catagrafie. pentru avere şi priveghia pentru 
copii, desbătând şi averea rămasă de către alte datorii“. 

D. In ce priveşte averile străinilor devenite vacante, Vornicul 
de obştie „are puterea a lua întru a sa epitropie averile străinilor; 
care se săvârşesc din viaţă şi nu le rămân chironomi şi a le între- 
buinţa la cutia milelor, spre ajutorul săracilor“. 

E. Ca admiinistrator al Casei cutiei milelor, are următoarele 
îndatoriri : 

. a) Incasarea veniturilor. El „este dator a purta de grijă pen- 
tru strângerea în vreme rânduită a veniturilor ce sunt hotărîte a- 
cestei Case“. 

b) Plata milelor. El „este dator a purta de grije... pentru 
împărţirea milelor, ce se dau pe fieşti care lună, după izvod anume, 
la văduve şi case cu totul scăpătate“. 

Isvodul acesta este întocmit de cătră Vel Vornicul obştii, cer- 
-cetat şi întărit de către Divan. 

c) Darea socotelelor. „...la sfârşitul anului slujbei sale, este 
dator a da samă, atât pentru venituri cât şi pentru daturi de mile“. 

Această dare de seamă este cercetată de cătră Divan [„boerii 
cei întăi“], care o şi întăreşte „dacă este urmată după cuviinţă“. 

Slujitori. Vel Vornicul de obştie are sub ascultarea sa 27—30, 
“slujitori ce se numesc vornicei ai obștiei. 

Aceştia se „orânduesc la locurile unde cere trebuinţa“. 

Remuneraţie. Vel Vornicul obştiei primeşte un prim salar dela 
Casa răsurilor [a], un al doilea salar dela Casa cutiei milelor [b] 
şi un plocon dela cei 30 vornicei ai obştiei [C]. 

a) Primul salar este de 3420 lei, primitori în mână, pe an, salarul 
«de bază fiind de 3600 lei. Diferenţa de 180 lei se reţine în folosul 
Casei cutiei milelor. 

b) Al doilea salar este de 3600 lei pe an, fără nici o reţinere: 

c) Ploconul îl dau vorniceii obştiei şi se ridică la 50 lei pe an, 
câte 200 bani de fiecare, plătibil în două rate, „giumătate la svete 
“Gheorghe şi giumătate la svit Dimitrie“. 

In total, Vel Vornicul obştiei primeşte pe an 7070 lei. 


8. Vel Spătarul. 


Atribuțiuni. Ca- mai sus la No. 3. 

Remuneraţie. Vel Spătarul este retribuit numai cu un salar de 
:3990 lei, primitori în mână, pe an, salarul de bază fiind 4200 lei. 
Diferenţa de 210 lei se reţine în folosul Casei cutiei milelor. ` 

9. Vel Vornicul de aprozi 


Funcțiunea Vel Vornicului de aprozi a luat fiinţă în timpul 
domniei lui Alexandru Mavrocordat [12 Ianuarie 1785—14 De- 
cembrie 1786]. 

 Atribuțiuni. Vel Vornicul de aprozi are în seama sa servi- 
ciul de executări [a] şi închisoarea numită vartă [b], ambele atâr- 
nând de Divan. 

a) Executările. [„împlinirile“; „zapcilâcul“, dela zapciu = îm- 
plinitor, executor]. - ` 

Procedura. Hotărârile Divanului devin executorii numai dacă 
sînt definitive şi irevocabile [„sfârşite şi întărite“]. 

Cererea de executare se face în scris la Divan. 

Dacă Divanul socoate că nu este cazul să acorde datornicu- 
lui un termen de plată şi dacă ambele părţi locuesc în laşi, cere- 
rea se rândueşte la vornicia de aprozi cu arătare scrisă că „fiind 
dreaptă datorie, să se împlinească, ori având a răspunde vre-o 
parte, să se înfăţişeze la Divan“. Vel Vornicul rândueşte un aprod, 
care se duce cu cererea la fiecare din părţi, aducându-le la Vornicie. 

Dacă datornicul mare „vre-un cuvânt de răspuns“ şi dacă 
este „din starea celor, ce se pun la vartă“, atunci Vel Vornicul de 
aprozi îl şi „închide“. 

Dacă, însă, el arată că are „a răspunde“, îl înfăţişează la 
Divan şi numai după ce Divanul dă în scris hotărârea sa, Vorni- 
cia începe executarea. 

Dacă datornicul locueşte „afară pe la ţinuturi“, atunci „se face 
volnicie a Divanului, prin care se zice că se dă volnicie aprodului 
cutare să meargă la cutare ţinut şi prin marifetul ispravnicului să 
ridice pe cutare, ca să-l aducă la divan, sau să împlinească datoria“. 

Fără ordinul scris al Divanului, nici un dregător nu este în- 
dreptăţit să ridice vre-un om, afară numai dacă este cazul ca un 
ispravnic să ridice vre-un birnic, vreun supus isprăvnicesc din ți- 
nutul său, ori ca un zapciu să ridice vreunul din slujitorii lui. 

b) Varta [închisoarea]; In calitate de conducător al închisorii, 
Vel Vornicul de 'aprozi are grija de „a scoate şia înfăţişă înaintea 
giudecătorilor în fieştecare zi, pe rând, pe acei ce au să se judece”. 

Deaseminea, are sarcina de a aduce cu aprozii săi pe acei 
cari, după vadelele ce li se pun, nu.vin ca să steie în giudecată 
cu pârâşii lor“. Ș PEIE 

Subalterni. Vel Vornicul de aprozi are sub sine pe următo- 
rii: Vatavul de aprozi [a]. ceauşul de aprozi [b] şi ispravnicii de 
aprozi [c]. hig 

a) Vatavul de aprozi. Arătăm atribuțiunile şi renumerația 
acestui slujbaş. 

In ce priveşte atribufiunile, „slujba sa este întru acele ce se 
rândueşte de cătră Divan şi de către Vornic de aprozi“. 

In ce priveşte remuneraţia. Vatavul de aprozi este retribuit 
numai cu un salar de 1140 lei, primitori în mână, pe an, salarul 
de bază fiind 1200 lei. Diferenţa de 60 lei se reţine în folosul Ca- 
sei cutiei milelor. 

b) Ceaușul de aprozi. Acest slujbaş are exact aceleaşi atribu- 
țiuni şi aceiaşi remuneraţie ca şi Vatavul de aprozi. 

c) Ispravnicii de aprozi. Sunt în număr de 4, câte unul la 
fiecare Divan. 

Slujitorii. Arătăm atribuţiunile lor şi de câte categorii sunt ei. 

In ce priveşte atribuțiunile, „Slujba lor este la ceea ce se 
orândueşte de cătră Vel Vornicul de aprozi, adică în poruncile Di- 
vanului“. j 

In ce priveşte categoriile. Unii din slujitorii Vorniciei de ap- 
rozi se numesc aprozi [a], alții. fustaşi [b] 

a) Aprozii sînt în număr de 121. 

b) Fustașii sînt în număr de 20. 

„Remunerația Vel. Vornicului de aprozi. Acest dregător este 
retribuit şi cu salar [a] şi prin taxe [b], primeşte şi plocoane [c]. 

a) Salarul. -Vel Vornicul de aprozi are un salar de 2280 lei, 
primitori în mână, pe an, salarul de bază fiind 2400 lei, Diferenţa 
de 120 lei se reţine în folosul Casei cutiei. milelor. 

b) Taxa. Este de 10»/ din banii ce se încasează pe cale de 
executare silită, sau din valoarea lucrurilor ce. se iau în , locul ba- 
nilor datoriţi. 

In materie de împrumut, până la 1 Noembrie 1809, taxa sus 
arătată era plătită de creditorii  urmăritori, în măsura îndestulării 

creanţei lor; după această dată, potrivit unei hotărâri a sfatului de 
obştie, ea a fost pusă în sarcina debitorului urmărit. 

Taxa aduce Vel -Vornicului de aprozi un venit de 17.000 lei 
pe an. 

c) Plocoanele. Vel Vornicului de aprozi îi dau plocon şi apro- 
zii şi fustaşii. ? 

Ploconul aprozilor este de 5 lei pe an de fiecare, plătibil în 
două rate: „giumătate la svete Gheorghe şi giumătate la svete Di- 
mitrie“. Acest plocon se ridică la suma de 605 lei pe an. 

Ploconul fustaşilor este de 60 parale pe an de fiecare şi se 
ridică la suma de 30 lei pe an. 

In total remuneraţia Vel Vornicului de aprozi se ridică la 
suma de 19915 lei pe an. 


Vel Logofătul. 


Atribuțiuni. Acest dregător are două însărcinări speciale : una 
pe lângă Intăiul Divan [a] şi a doua în sânul Divanului judecă- 
toresc [b]. 

a) Insărcinarea specială pe lângă Intăiul Divan: „Vel Lo- 
gofătul „este dator a ceti toate jalobele la ocârmuirea cea întăi; 
a da răspuns în dosul fiştecărei jalobe supt iscălitura sa, arătând 
în ce loc să meargă. jăluitorul ca să se cerceteze pricina“. 

Repartizează, deci, petiţiunile intrate la Divan, lucru pe care, 
după actuala organizare judecătorească, în ce priveşte instanţele cu 
mai multe secţiuni, îl face prim-preşedintele. 

b) Insărcinărea din sânul Divanului judecătoresc. 

El „este dator a sta la cercetarea pricinilor şi a ceti judecă- 
torilor scrisorile ce scot jăluitorii în pricinile ce au“. 

Lucrul acesta este lăsat azi, în general, în seama părţilor pri- 
gonitoare ; uneori legea îl dă în sarcina unui judecător raportor > 
de cele mai multe ori, în sarcina grefierului de şedinţă ; de obiceiu, 
îl fac, în camera de chibzuire, toţi judecătorii -complectului de ju- 
decată, sau se presupune că-l fac. 

Personal auxiliar şi slujitori: Vel Logofătul este -ajutat în. 
executarea primei însărcinări de izbaşa de Divan [a]; având încă 
sub sine şi un număr de slujitori, ce se numesc fustaşi [b]. 

a) Izbaşa de Divan. Arătăm atribuţiunile şi remuneraţia aces- 
tui slujbaş. 

Atribuțiuni. „Slujba sa este de a strânge şi a lua jalbele fieş- 
tecăruia şi a le da la Vel Logofăt, ca să le citească. Şi după cei 
se rânduesc cu răspunsul în dos la ce loc de giudecătorie să meargă 
fiecare jăluitor pentru cercetarea pricinii, este dator a lua iarăşi ja- 
lobele dela Vel Logofăt şi a le da în mână jăluitorilor, povăţuind 
pe acei cu neştiinţă de carte şi de obiceiuri la ce loc să meargă 
şi la cine să se înfăţişeze“. 

Remuneraţție : Izbaşa de Divan este remunerat şi cu salar şi 
prin taxe. 

Salarul. Este de 120 lei, primitori în mână, pe an. 

Taxa : Este „de câte 9 bani de toată jaloba cei se dă răs- 
punsul în dos, plătindu-i-se aceşti câte 9 bani, când o dă în mâna: 
jăluitorului“. 

b) Slujitori. Vel Logofătul are sub sine 24 fustaşi. 

Remunerația acestui dregător. Vel Logofătul este remunerat 
şi cu salar [a] şi prin taxe [b], primeşte şi plocon [c.]. 

a) Salarul. El este retribuit cu un salar de 1140 lei, primitor- 
în mână, pe an, salarul de bază fiind 1200. Diferenţa de 60 lei 
se reţine în folosul Casei cutiei milelor. 

b) Taxele. In 1809, Vel Logofătul a avut din taxe un venit 
de 600 lei. 

In tabloul de mai jos, dăm tariful onorariilor acestui dregător :- 


NATURA ACTULUI 


Carte de judecată pentru pricini mari de moşii | 15 


Carte de întăritură pentru moşii întregi . . .| 20 


Idem, pentru părţi de moşii, case, dughene, 
vii, ţigani 10 


Carte de hotărnicie, pentru paza pădurilor . . 1 


Carte după jalobă, de volnicie, publicaţie . . 


102 VIAŢA BASARABIEI 


In total remuneraţia Vel Logofătuiui, pe anul 1809, a fost de 


1776 lei. 
Const. Teodorescu 


Notiţe bibliografice. A se vedea: 

A. „Vedomostie pentru toate locurile cele de slujbă sau dregăto- 
rie, ce să află. în cnejie Moldovii, care locuri să prind de pământeni, cum 
-şi de veniturile, ce are fleştecare loc de slujbă întrun an“, act extras din 
„Arhivele Senatorilor Chişinău“, „Dela“ No. 1730/1810 şi publicat in „Ar- 
bivele Basarabiei“, 1932, n, 1, pag. 39—46 şi n. 3, pag. 179—203. 

B. „Instrucţiile pentru datoriile ce atârnă asupra Vorniciei de ap- 
rozi, Agiei, Hătmănlei şi asupra Vorniciei de obşte“, alcătuite la 5 Iulie 
1811 de „Divanul cnejiei Moldovei“, în frunte cu mitropolitul Gavril Bă- 
*milescu şi publicate îa „Arhivele Basarabiei“, 1930, n. 1, pag. 34-43. 


TRISTEȚEA 


Tristeța e nemângăiată, 

E neagră ca o pasere de pradă, 
E grea ca urletul de valuri, 

Ca o cădere rece de cascadă. 


Pe umeri slabi şi gârboviți 

O porţi prin negura de vremuri, 
Bătând acelaş drum mocnit 

De prăbuşiri şi de cutremuri. 


Tristeța noastră nu-i stingheră : 

` Pe-acelaș drum ne imbulzim 
Ființe mii, cu rosturi ne'nțelese ; 
De-acelaş dor cu toții ne'ncălzim. 


Tristeța, dînsa singură-nu moare, 
Işi fâlfâe drapelul biruinții 

In largul vast al gândurilor noastre, 
Pe vasu 'ndoliat al suferinții. 


Elena Dobroşinschi 

Schițe Basarabene 


AŞA ERA ODATĂ, 


Eram cam de vre-o zece ani, şi-mi aduc acum aminte lim- 
pede de copilăria mea dela Morozeni. Cele mai mici amănunte ale- 
- zilei mi le amintesc, iar faptele ce au putut atunci să mă impre- 
sioneze mai mult au rămas săpate adânc în mine și anii nau: 
fost în stare să le șteargă. Mi-a rămas în minte baba sau- 
măşca Pălada, cum îi spuneam noi copii, cu cocioaba ei de Cà- 
suță pe o coastă şi dela care furam mere și prăsade cu vărul meu- 
Păvăluță. Mărul dela via bunicii, pe care moșul meu Ștefan l-a 
tăiat bun, sănătos, numai de ciuda noastră, că mavea parte - nict 
de un măr dintr'nsul. Podul de piatră din ripă, peste care tre- 
buia să trecem ca să ne ducem la pere și sub care mâca spunea 
că sunt bălauri, doară ne-ar fi frică nouă copiilor şi să ne as- 
tâmpărăm acasă. Dar ţi-ai găsit. Cînd ajungeam aproape de 
pod, închideam cu toţii ochii şi o rupeam la fugă peste pod, ca să 
nu ne vadă bălaurii. Intotdeauna și acuma chiar, cînd trec- peste 
vre'un pod, fără să vreau, numaidecât îmi aduc aminte de bălau- 
rii micii, cu limbi de foc şi ochi de jăratec. Dar săraca baba Ca- 
trina cîte ceasuri vesele am petrecut pe socoteala bunătăţii ei 
fără margină. Era simplă, fără nici un vicleșug. Imbătrînise ca 
servitoare la vechilul boerului Grubneac. Toată săptămâna strân- 
gea cîte un pumn de tärîfe, din care Sîimbăta cocea turte și ni le 
da nouă de pomană, de sufletul ei. Ca să le putem mînca, — 
nici vorbă. Dar noi îi ştiam obiceiul, şi o aşteptam ca să vină cu. 
sânul plin de turte ca să putem rîde. Insă ea.nu se supăra niciodată. 
Tot aşa mi-aduc aminte de o zi pe care o aștepta tot satut 
de vre o lună întreagă și de care prinsesem veste şi- noi. copii.. 
Era ziua în care trebuiau să plece flăcăii la moscali. 

Incă din ajun se simțea ceva neobișnuit în sat. Era acea 
linişte grea, apăsătoare, dinaintea unei furtuni cu ploaie torențială. 
Fiecare pînă la copil ştia cîți şi cine pleacă. Gavril a mîşcài 
Anica, lon a cutăruia, cela, cela, de toți erau 21. Toţi flăcăi în- 
“trales, unul mai zdruvăn decît altul. Unul pleca tocmai la Var- 
şovia, altul la Turchestan, Caucaz, cu toții se duceau departe de 
satul lor drag cu dealurile Cîrchiei, Răcea, Horodinca și Radova. Şi 
nu se duceau pe timp scurt, dar pe cel puțin cinci ani. Cinci anişori 
în șir așteaptă-ți tu, mamă dragă, ficioraşul tău, care poate să nu 
se mai întoarcă niciodată. in dimineața plecării satul gemea, toți 
“erdu în picioare gata să petreacă pînă departe de sat pe recruți. 
Fiecare simțea aceasta ca o datorie. Cei ce trebuiau să plece se 
plimbau prin sat, cîntînd de jele şi vrînd să-și întipărească în 
mintea lor cît se poate de bine satul drag, pe care să și-l poată 
închipui mai bine, acolo departe între streini. Nici unul nu era 
-beat, toți erau treji. 

Mamele îi plingeau și îi boceau din urmă ca pe niște morți, 
„prea puțină nădejde aveau ele că-i vor mai vedea. 

Dar iată deacuma la marginea satului, gata să se urce în 
“căruțele ce i așteaptă. -Fiecare își ia ziua bună și se iartă cu på- 
rinții, neamurile, cunoscuții, prietenii. Deacuma, mamă dragă, să 
vezi plînsete şi bocete. Dar acuma pline cu toţii cei de faţă, vezi 
-cum pling şi copii şi fetele mari, ce nu degrabă o să-l vadă pe 
bădița. Douzeci de chiote răsună deodată și trăsurile au plecat. 

In urmă, încetul cu încetul, se potolește totul și numai vre o 
-zi două deasupra satului parcă plutește. pecetea tristeței, pe urmă 
-totul intră în normal. 


CUIBUŞOR CU PATRU OUĂ 
— INSEMNĂRI — 
Duminică 13/VI. 


Umblînd prin iarbă am găsit la rădăcina unei burueni un 
“cuib cu patru oușoare. Mici și pistruețe, urite, singurele. Le pri- 
vesc și în acelaș timp aud cum micuța pasăre speriată, ciripind, 
mă roagă să-i las ouăle în pace. Să nu i le stric. Sărmana, 
-rău-voitor mă crede. Eu nici maveam de gînd s'o supăr. Și plec, 
lăsînd-o ușurătă că primejdia a trecut. N'ai teamă de mine, 

micufo. Voi veni mai tîrziu să-ți văd puişorii, mici, îmbrăcați” 
în tulei și atunci ne vom bucura amindoi. Voi aduce și eu pe- 
puiul meu şi-i va vedea pe ai tăi, ce bine-i părea! Rămii fericită- 
şi nu te teme, fugi pe ouă înapoi. Eu mă duc. 

Marţi 15/VI 


Azi iarăși am venit la tine. Dar ce bucurie pe tine! Ai 
puişori. Uite-i golaşi şi cu ciocurile căscate. Tiu, tiu, tiu, mititeii, 
l-aş săruta în cioc, dacă l-ar închide şi dacă tu nu te-ai teme aşa- 
de tare, mămuţă fricoasă. Dar le este foame, îmi pare că te-ar 
înghiți și pe tine; aleargă şi le caută de mîncare. laca, ei nu se- 
tem deloc de mine, sărăcuții de mine, sărăcuții încă nu ştiu ce- 
este frica. Bine ar fi, dacă nici mar fi nevoie să ştie. Dar, după 
cum văd, pasăre urîtă ce ești, dacă ași sta mai mult aici, ţi-ai 
hemesi puişorii de foame. Aleargă după mîncare, nu-ți fie teamă.. 
Nu ţi-i iau. 

Miercuri 16/VI. 


Eri a plouat așa de tare. Eu mă gîndeam la voi. Am ho=. 
tărit să viu azi să vă văd. Imi era frică să nu se fi întâmplat 
ceva cu voi. Și um venit. Doamne, ce presimțire rea am avut eri. 
Ploaia rece, nemiloasă nu wa cruțat. Am găsit numai pe mama 
voastră pe un săci uscat, ciripind, plîngîndu-vă pe voi. Și i-am: 
zis să nu mai plingă, că tot degeaba este, ci alt cuibușor să-și” 
facă şi alți puişori să-şi scoată. Ea a dat din aripi şi a zburat. 

Mam dus la vecina ei să-i văd copiii. Ce noroc şi fericire. 
Șasă ciocurele căscate mau salutat, flămînde. Ce-ar fi dacă aş: 
şti ce vă place, vași aduce de mîncare. Dar mama voastră-i 
mîndră de grija ce vă poartă şi de mine nici nu-i pasă. Să mă 
supăr, nu pot. Insă ca să vă văd de cîte ori -îmi place ea nu mă 
poate împiedica. Vreau să fiţi cu toţii mari. Să fie mama mîndră. 
de voi și voi buni ca ea. 


Joi 17/VI. 


Bine vam găsit, dragii mei, voinici, sănătoși, dar tot golani... 
Şi încă tot nu wați săturat. Mama voastră stă de-o parte şi mă 
îndeamnă parcă să plec. Și eu o să plec. Dar vreau să vă văd « 
mai bine, îmi sunteți aşa de dragi, că mai wași lua cu mine să. 
vă duc la puiul meu. Dår vă las să creşteţi mari. Bucuria voastră: 

va fi și a mea. Mă veţi cunoaşte voi atunci, cînd vefi putea 
“zbura ? De nu, vă voi cunoaște. eu, voi veni să văd puii voştri. 
Mama voastră ţipă. La revedere, 


Vineri 18,VI. 


Cînd fi-i mai mare drag să trăești pe lume atunci ....... 
nu mai trăești. Azi izvor de viață — mîine bun de îngrăşat pămân- 
tul. Azi părticică din întreg — mîine nimic întreg. 

Puişorii mei, începeau să-și schimbe puful în pene şi i-am 
găsit....... iar deasupra lor, acoperindu-i cu aripele întinse, a- 
-dormită pentru veci — mama lor. Mamă, mamă dragă, te-ai dus 
“cu ei, mai vrut să-i laşi să moară singuri. Sub aripioarele ‘tale 
sau eşit din ouă şi tot așă învelindu-i, ai murit cu ei, 

Așa e mama — mamă. 

M. Bârcă 


GELOZIE 


Iubirea mea, suavă ca o floare, 

Sub sărutări de raze sprinten creşte, 
Iar sub a ochilor tăi nepăsare, 

Ca floarea din câmpii se ofileşte, 
Dintr'o privire dată nu ştiu cui 

Și-un zâmbet îndreptat în altă parte, 
Iubirea-mi, ca iubirea nimănui, 

In plâns neostoit îşi roagă moarte. 

Și dacă văd — speranțele mă mint — 
Eu nu mai vin să-ți strig „nu mă uita“ ; 
Când altui dărueşti privirea ta 
Pumnalul vechi îl fac ca de argint. 


Tony Luţcan 


Manuscrisele dela M-rea Noul Neamţ 


In primul număr al revistei „Viaţa Basarabiei“ atrăgeam atenţia: 
asupra unei „primejdii”— cum calificam intenţia — de-a se înstrăina 
cele mai importante manuscrise care se păstrează încă la M-rea Noul 
Neamţ din judeţul Tighina, Este una din puţinele comori de acest 
fel pe care le posedă Basarabia şi consideram de greşită intenţia 
Academiei de-a le transporta la Bucureşti. A fost numai o încercare; 
administraţia mînăstirei s'a lăsat greoae, delegatul Academiei n'a mai 
insistat şi manuscrisele au rămas mai departe în friguroasa încăpere 
a bibliotecii dela Noul Neamţ, clădire de altfel construită special 
destinaţiei sale. Aşa că mai putem vorbi de ele în „Basarabia artis- 
tică şi arheologică“. 

Pe moşia Chițcani la 12 klm. de Tighina se află M-rea Noul 
Neamţ, numită astfel spre deosebire de Neamţul Moldovei, de care 
este strîns legată. Despre această mînăstire şi "'ntemeetorii ei s'a scris 
un interesant articol de d-l Ciobanu în revista „Lamura“ de-acum 
vreo 10 ani, iar în ruseşte o schiţă de mitropolitul Gurie în 1911. 
O lucrare mai largă a format subiectul tezei de licenţă a păr. N. 
Grosu, susținută la Facultatea de Teologie, dar nepublicată şi in- 
complectă ca bibliografie. In aceste studii se insistă puţin despre ma- 
nuscrisele de care ne ocupăm. 

Pe timpul şi din cauza secularizării, o parte din călugării dela 
Neamţ, văzînd situaţia grea a mînăstirii, s'au împrăştiat, unii ajun- 
gînd pînă la malul Nistrului, pe moşia mînăstirei dela Chițcani, unde 
trăia ieromonahul Teofan. Cu stăruința acestuia şi sprijinul mitropo- 
litului Sofronie, s'a înfiinţat aici M-rea Noul Neamţ în 1862, unul 
din fruntaşii călugărilor fiind părintele Andronic. 

Om învăţat — a redactat o serie de lucrări, pînă azi în ma- 
nuscris — caşi Teofan, de origină Bucovinean, a adus cu sine o 
serie de cărţi şi manuscrise din biblioteca Vechiului Neamţ, din care 
unele de-o valoare deosebită. Despre cele mai vechi a scris cunos- 

cutul slavist Iaţimirschi 1), căruia i s'a adus învinuirea c'ar fi „sub- 
tilizat“ o parte din ele. Oricum însă au mai rămas cîteva, despre 
care eram de părere să se transporte în capitala Basarabiei, pentru 
a înfrumuseţa eventualul muzeu, atît de necesar. Nu ’nvinuim pe ni- 


| Masi Sitesi ru 
f Kayi Ziy i i A 
k. ar y i dr dpe vs: FA: 4. E 


meni, dar nu putem uita dispariţia atît de interesantei Evanghelii 
dată de Petru Rareş M-rei Căpriana, singurul document sigur al 
fundării ei. 


1) A. I. laţimirski „Sloveansklea rukopisi Nemeţkago Monastirea 
vă Rumunii Moscova 1898 şi'n deosebi „Slovenskiea i ruskiea rukopisi 
rumunskih bibliotek“ St, Peterburg 1905. 

Numărul manuscriselor rămase e cam de vreo 25—30, multe 
însemnate din punct de vedere filologic; noi ne vom ocupa numai 
de cele cîteva cu oarecare valoare artistică. 

Sub numărul 22 din învechitul catalog se găseşte un Sbornic 
din secolul XIV, un „Sbornic postniceskii*, polustav mai vechi, clar 
şi egal scris, cu ortografia medio-bulgară. laţimirski nu dă nici o 
informaţie despre miniaturi. Are un frontispiciu mai larg dintr'o serie 
de romburi cu cruci, cîte 3 şi 2, 2, 2 şi 3 cercuri, la capete două 
frumoase ornamentaţii ca nişte păsăruici, la mijloc crucea. Culorile 
sunt combinate cu măestrie: cîmpul verde pal, crucea aurie, dese- 
nurile liniilor cu mult auriu, apoi albastru siniliu prin mijloc ; aurul 
este mărginit aproape peste tot de-o fină dungă roşiatică. Literile de 
sus cuprind jumătate de pagină, din aur cu borduri roşiatice. De- 
senul în genere de multă fineţă; culorile uşor şterse, mai ales al- 
bastrul din mijloc. 

Un tip asemănător de miniaturi apare la Evanghelia din 1436 
aflătoare la M-rea Neamţ, după reproducerea lui laţimirschi 1). Pro- 
babil că miniaturistul se va fi folosit de Sbornicul nostru ca model, 
De altfel motivul apare şi'n alte lucrări tipărite, care s'au folosit cu 
siguranță de modelul miniaturilor. Cităm de pildă, Liturghieru! sla- 
vonesc tipărit la Tîrgovişte în 1508 — cu diferențieri la numărul re- 
dus al cercurilor şi la capetele libere ce primesc aici coroane 2). Mai 
simplificat apare la Psaltirea slovenească tipărită la Braşov în 1588, 
citată de Karataev ĉj). 

Inrudit de aproape este frontispiciu itp un Evangheliar dela 
1607, aflător la M-rea Suceviţa, mai bogat însă. 

La numărul 6 se află un Apostol dela începutul secolului XVI, 
despre ale cărui ilustraţii laţimirschi pomeneşte doar că sunt for- 
mate din „împletituri ornamentale, flori şi frunze stilizate, cu aur şi 
culori, peste tot 37“ 4). La fila 3 are un frontispiciu din 2, 1 şi 1!/a 
şi 2 cercuri; culorile: liniile din aur, la mijloc albastru —-verzi; flo- 
rile în mijloc roşii, la mijloc puţin verde, crucea simplă roşie, mar- 
ginile la fel ca anterioarele. Pe prima pagină are un chenar mic 


1) „Slov. rukolisi Nem. Mon.3„ 0 t. XV. 

2) Bianu şi Hodoş „Bibliografia veche rominească“ Bucureşti 1903; 
IL, p. 3, 

3) ibidem, p. 102, 

4) laţimirschi, op. cit., p. 84. 

din antrelacuri romboidale, de culori auriu, roş şi verde; o inițială 
B mare la fel. Tipul apare la un Octoih din al doilea sfert al vea- 
cului XV aflător la Neamţ sub No. 341), probabil modelul Apos- 
tolului dela Noul Neamţ. La frontispiciu se aseamănă, deşi mai re- 
dus, cu Evanghelia din 1512 dela Neamţ?), probabil de acelaş 
meşter. 

La No. 2 se află o Psaltire din secolul XV/, cu polustav 
frumos, maşcat, scriere moldovenească, ortografia  medio-bulgară. 
La laţimirschi indicaţii „ilustraţii din figuri geometrice împletite din 
aur şi culori“. Are la fila 3 un frontispiciu din antrelacuri mici, 
foarte împletite, cu capetele similare terminându-se sus mai simplu. 
Culorile: pe margini albastru de culoarea cerului, liniile aurii cu 
verde, violet şi roş la mijloc, abundând primul; făclia din dreapta 
e ţinută de o mînă. Litera iniţială este la fel lucrată. 


Primul manuscris catalogat este o Psaltire dela 1529 — pe 
scoarță are o însemnare dela 1756 — cu polustav frumos, scris 
moldovenesc, ortografia medio-bulgară. Aceleaşi” scurte informaţii la 
laţimirschi asupra ilustraţiilor şi unor litere. Pe prima pagină are un 
frontispiciu din împletituri mari, formînd trei cercuri intercalate, cu 
capetele ca făclii terminate în fructe. Culorile sunt: mai mult auriu, 


1) laţimirschi, op. cit. 31, t. XVI, 
2) Idem, 35, t. XVIII. 

verde mai puțin, roşul redus. Se aseamănă cu Manuscrisul „Slu- 
jebnic“ din 1634 dela M-rea Neamţ!) şi cu o Evanghelie dela 
sfîrşitul secol. XV tot dela Neamț?) — din aceiaşi familie, poate 
acelaşi atelier. 

Sub numărul 14 este trecut un manuscris „Slova sv. Grigo- 
riea: Bogoslova“ din 1424, pe care nu l-am. mai putut găsi în bi- 
bliotecă, bănuesc definitiv dispărut. La laţimirschi sunt următoa- 
rele date: polustav frumos, medio-bulgară, ilustraţiuni din frumoase 
cercuri (12) împletite din aur şi diferite culori). Se pare că face 
parte din aceiaşi familie de miniaturi ca Sbornicul din sec. XIV, 
despre care am insistat la început. 

Mai există încă o serie de manuscrise la bibliotecă, mai noi 
şi mai puţin reuşit ilustrate; sunt copii, într'o singură culoare, după 
gravurile tipăriturilor din secolele XVI — XVIII. In rîndul lor putem 
aminti şi lucrările călugărului Andronic, din care două despre isto- 
ria Noului Neamţ şi Secul. Sunt scrise întrun stil aproape naiv, 
care-l fixează în familia cronicarilor, ca un întârziat urmaş al lor; 
cu o frumoasă scriere, ce aminteşte de faimoşii caligrati din mînă- 
stiri — fără nici o ilustrație. | 

Puținele manuscrise, despre ale căror miniaturi am schiţat rîn- 
durile de faţă, fac parte din marea familie a literaturii slavo-romîne, 
elaborată în centrele mînăstireşti de caligrafi şi miniaturişti, din care 
prea puţini cunoaştem. Manuscrisele dela Noul Neamţ, revenite 
iarăşi în patrimoniul nostru, pot sta cu cinste alături de cele dela 
Putna sau Dragomirna ale mitropolitului artist Anastasie Crimha. 


P. Constantinescu-lași 


1) Idem, 41, XXI. 
2) Idem, 33 t. XVII. 
8) „Slov. ruk. Nem. Mon." p. 84. 

Bilanţul economic al Basarabiei pe anul 
1932. 


Populaţiunea Basarabiei, crescută într'o gospodărie patriar- 
hală şi redusă la rolul de producător a materiilor brute, n'a a- 
vut posibilitatea în trecut de a-și manifesta independenţa sa eco- 
nomică. 

Bogată în materii brute, Basarabia are posibilitatea de a-și 
desvolta în condițiuni excelente industria alimentară, ceramică şi, 
în parte, cea chimică. După răsboi s'au întrezărit posibilităţi noi 
de desvoltare a factorilor de producțiune, Insă acest eveniment 
a coincis cu unele conjucturi economice defavorabile, provocate 
de transformările sociale şi unele corecturi aduse în repartiţia 
istorică a bunurilor (în special exproprierea). Improprietărirea 
celor deposedaţi şi pulverizarea proprietăţii a scăzut enorm pro- 
ducţia noastră calitativ și cantitativ. 

Intervenţia statului în producţiune, circulațiune şi consu- 
maţiune a făcut să se întârzie consolidarea proprietăţii agricole 
mici şi a stimulat formarea unei industrii naționale suprapuse 
agriculturii. 

Taxele de export postbelice asupra produselor agricole, deși 
au furnizat trezoreriei importante fonduri și au menţinut costul 
de viață la un nivel scăzut, furnizând industriei indigene materii 
prime și mâna de lucru eftină, totuși n'au dat posibilitate agri- 
cultorului basarabean de a se folosi de conjuctura favorabilă ex- 
terioară pentru consolidarea sa economică. Și de notat că ma- 
rea majoritate a celor împroprietăriți în Basarabia sunt moldo- 
veni, cari au fost deposedaţi în decursul istoriei prin diferite 
mijloace de constrângere, 

Dar taxele de export au mai avut darul de a îndepărta in- 
dustria noastră agricolă de pe pieţele externe. O mare parte din 
beneficiu trecând în mâna Statului sub forma de impozite directe 
şi indirecte, producătorul agricol din Basarabia n'a putut perfec- 

ționa cultura sa agricolă, fiind concurat în această direcţie, cu 
succes, de către producătorii altor țări, în special transoceanice, 
cari, neavând ţărani şi chestiuni sociale de regulat în legătură 
cu această clasă și neavând de suportat impozite mari, au putut 
mecaniza şi raționaliza agricultura, reuşind de a-și mări conside- 
rabil cantitatea, îmbunătăţi calitatea și a-şi micşora, în -acelaş 
timp, şi preţul de cost al producțiunii, S'au defrișat acolo tere- 
nuri virgine enorme și cu produsele lor s'a inundat piata mon- 
dială. 

U.S.S.R., organizând între timp producţia sa agricolă, a a- 
runcat pe piaţa mondială cu preţuri derizorii cantităţi apreciabile 
de cereale, ceeace a agravat şi mai mult situația producătorului 
agricol basarabean. j 

Tariful vamal protecfionist a apărat industria țării în pe-. 
rioada ei de dezvoltare de concurența industriei streine, dar a- 
ceastă încurajare a fost făcută pe spinarea producătorului agri- 
col, care lovit odată cu taxele de export excesive a fost lovit 
pentru a doua oară cu prețurile urcate asupra produselor ma- 
nufacturiere de care avea nevoie, ` 

Căile de, comunicație din Basarabia sunt cu totul insufici- 
ente pentru scurgerea produselor spre centre de consumațiune 
„sau punctele de exportațiùne, Lipsesc căi ferate dela Nord spre 
Sud (în special calea ferată Bălți — Orhei— Chişinău cu direcția 
spre Mare) şi lipsesc șoselele menite de a străbate Basarabia în 
lung și în lat şi a o lega, cel puţin economicește, cu restul ţării. 
Căile navigabile din Basarabia pentru moment sunt aproape in- 
existente : Prutul este împotmolit, Nistru inchis, iar la Mare lip- 
sește un port bine organizat, 

Nici tariful C. F. R. nu este în măsură de a satisface ce- 
rințele producţiunii basarabene. Politica tarilară de astăzi scum- 
peşte producţia agricolă basarabeană la centrele de consumaţiune 
față de aceleași produse din alte provincii românești. Pentru a de- 
monstra acest lucru este suficient de a menţiona o dispoziţiune 
a Direcţiunii C, F. R, dată la începutul anului 1932, prin care 
se acorda o reducere de transport asupra porumbului românesc 
exportat în Cehoslavacia din regiunea ţării aflată la 700 km. de- 
părtare de la frontierea vestică, Or, Basarabia, aflându-se la o de- 
părtare mai mare de 700 km, de la frontiera vestică, n'a putut 

beneficia de această reducere de transport și în consecinţă pro: 
ducătorul basarabean n'a avut putinţa de a concura la export 
nici chiâr cu produsele similare din restul ţării, 

Criza a făcut ca 899, dia populaţiunea Basarabiei șă-şi re- 
ducă standardul de viaţă la minimum posibil. Scăderea puterii 
de cumpărare a producătorului agricol a pus într'o situaţie difi- 
cilă industria indigenă, iar aceasta pe salariat și în ultima instan- 
ță pe Stat. Acesta neputându-și încasa impozitele stabilite în 
perioada inflaţionistă n'a putut respecta angajamentele sale, fiind 
în acelaș timp forțat pentru mențţirea echilibrului economic de a 
înterveni singur în viața economică a ţării. Generaţiunea actuală, 
deşi slăbită de războiul mondial şi urmările lui și impovărată, 
în acelaș timp, cu contribuţiuni fiscale enorme cerute de impre- 
jurările timpului, rezistă încă crizei şi încearcă mereu de a-și re= 
duce minimum de existenţă, trecând adesea ori limita prescrisă 
de legea natalității, Neo-mercantilismul economic exagerat a tă- 
rilor occidentale și restricțiuni vamale din ce în ce mai severe 
aplicate producţiunii basarabene la export vor adânci criza eco- 
nomică și mai mult în interiorul ei. 

Idea aplicării tarifului preferențial în ţările industriale asup- 
ra produselor agricole provenite din ţările europene orientale ar 
aduce o înviorare în viaţa economică a Basarabiei şi ar stimula 
producţiunea și comerţul. Dacă Germania ne-ar acorda un tarif 
preferenţial consolidat, adică neputându-l urca din nou după in- 
trarea în vigoare a convenţiunei respective şi dacă societăţile 
germane, ce dețin monopolul importului de cereale în Germa- 
nia, nu s'ar cartela pentru a ridica preţurile, atunci desigur se 
poate spera într'un viitor apropiat mai favorabil plasării produ- 
selor agricole basarabene. Opunerea Angliei de a introduce tari- 
ful preferenţial pentru produsele agricole provenite. din țările 
Europei Orientale pare că are drept rezultat ca şi celelalte ţări 
occidentale, invocând acest pretext, întârzie de a-l introduce, Cre- 
dem că Franţa și Grecia, cari au nevoie de porumb (bob mic), 
ar putea importa cantități apreciabile dela noi. Cehoslovacia are 
nevoie de grâu și de porumb furagier, iar Danemarca porumb: 
(bob mic) pentru avicultura și ovicultura ei: deasemenea și Ita- 
lia importă anual importante cantități de porumb. Cităm numai 
aceste câteva cazuri pentru a arăta că înviorarea vieţii econo- 

mice din Basarabia se poate obţine cu aceste înlesniri posibile, 
Semănăturile de grâu de toamnă făcându-se în condițiuni nor- 
male, să sperăm că în anul 1933 Basarabia își va reocupa locul său 
de exportator al grâului. 

Dar dacă posibilităţile de export a i ulei noastre în- 
tâmpină greutăţi, atunci să încurajăm pe toate căile posibile des- 
voltarea creşterii animalelor în Basarabia. Transformarea produ- 
selor brute în produse industralizate ar avea avantajul de a va- 
lorifica în condițiuni mai bune producţiunea solului, inculsiv și 
resturile realizate în urma acestei transformări și ar da de lucru 
unui apreciabil număr de muncitori ce astăzi grevează bugetul 
public şi ar evita posibilitatea unor incindente de ordin social 
provocate de șomaj. Franţa și ţările apropiate din orient sunt 
debuşeuri favorabile pentru vitele noastre cornute și ovine, mai 
cu seamă că Germania admite în condițiuni avantajoase tranzi- 
tul lor pentru Franţa. Rămâne ca să câştigăm piaţa cehoslovacă 
şi cea austriacă în special pentru porcine și se intensilicăm pe 
cât e posibil avicultura și ovicultura în Basarabia pentru nece- 
sităţile pieţii germane şi ale orientului apropiat. 

Vinurile şi fructele basarabene, faima ei de odinioară, se 
plasează cu greu pe pieţele streine, în special în Polonia, din ca- 
uza piedicilor vamale şi din cauza concurenţei Franţei, Ungariei, 
Jugoslaviei, iar în ultimul timp a Italiei și Statelor-Unite. Repe- 
tăm, Statele-Unite | Astăzi merele din California au învins în preţ 
şi calitate pe piaţa poloneză pe merele din Basarabia. Aci și 
“exportatorii basarabeni au o vină! Ei nu vor să se acomodeze 
cerințelor consumatorilor străini și prezintă vinurile şi fructele 
basarabene neasortate suficient și cu o împachetare inferioară. 
Este timpul ca şi comercianții din Basarabia să nu mai întrebuin- 
teze obiceiurile de târguială de pe piaţa internă şi pe cea externă, 


Piedicile întâmpinate de exportatori au repercursiuni ne- 
gative şi asupra comerţului interior. Drept rezultat tribunalele 
de comerţ sunt aglomerate cu acţiuni cambiale, concordate, fali- 
mente, iar veniturile fiscale scad tocmai acum când sunt mai 
necesare. Un mare neajuns, datorit perioadei inflaţioniste, este 
și problema /uncționărească, susținută de un mare număr de 
şcoli create în ultimul deceniu și alimentate numai din rezervele 

bugetare, stoarse din producţiunea anemiată. In concesință Ba- 
sarabia, liind o provincie eminamente agricolă, suferă mai mult 
ca ori care altă provincie românească. Interesele economice, în 
momentul de față, dictează imperios luarea măsurilor cât mai 
grabnice pentru uşurarea condiţiunilor de viață deaci prin sti- 
mularea unui export al produselor subsolului ei și prin încura- 
jarea principalilor factori de producțiune. Și cred că acest lucru 
s'ar putea realiza, în parte, deoarece avem la activul nostru o 
monedă stabilizată, devenită în ultimul timp, prin soliditatea ei, 
un adevărat dolar al Europei orientale, și mai avem un popor 
vrednic, muncitor și sobru, care începe de a-și da seama de ro- 
lul ce-l deţine în viaţa politică, 


T. Al. Ştirbu 


SPECULANTUL IN IAD 


Un speculant, murind, tu dus 
In iad, căci mult greşise. 
Acolo, la un drac bălțat 

In smoală nimerise. 


Dar pe când dracul se gătea 
Să-l fiarbă, ca pe-un peşte, 
El tartorului i-a şoptit, 
Șiret, nesustoreşte : 


Aveţi nevoe pentru iad? 
Eu turnizez de toate : 

Am smoală, calitatea întâia 
Şi fac vânzări şi'n rate... 


S-Vic. C. 

Regiunea fructiferă „Bucovina - Basarabia”. 


Criza, care dăinueşte de câţiva ani încoace, a depreciat cu 
totul preţul produselor agricole, aşa încât pe zi ce trece plugăria ca 
atare devine tot mai puţin rentabilă. Dar în timp ce cerealele şi pro- 
dusele animale au înregistrat mari scăderi la preţuri, fructele au fost 
cotate aproape pretutindeni cu un preţ mai bun şi desfacerea lor a: 
fost întotdeauna asigurată. Şi deoarece sunt ţări în Europa, cari im- 
portă anual mari cantităţi de fructe din America şi Australia, noi ar 
trebui să dăm mai mare atenţiune culturii pomilor roditori spre a 
cuceri aceste pieţe cu fructele noastre. 

Avem în ţară foarte multe regiuni pomicole, unde cu mai multă 
îngrijire. am putea produce fructe chiar mai frumoase, mai aromatice 
şi mai gustoase decât cele de peste ocean... In Basarabia, de pildă, 
în afară de centre pomicole mici, avem 3 regiuni mari, unde supra- 
faţa livezilor atinge mii de hectare. Aşa sunt: 1) Regiunea Buco- 
vină — Basărabia din jud. Hotin, 2) Regiunea Codrilor, ce se află 
la îmbinarea judeţelor Bălţi, Orhei şi Lăpuşna şi 3) Regiunea Co- 
panca şi Talmaz din jud. Tighina. 

In rândurile ce urmează dăm descrierea celei dintâi, pentru ca,. 
cunoscând-o, să ne gândim mai bine şi asupra măsurilor ce tre- 
buesc luate pentru îndreptarea situaţiei de astăzi, 

„Bucovina-Basarabeană“ este principala regiune pomicolă din 
jud. Hotin şi una dintre cele mai importante din întreaga ţară din 
punctul de vedere comercial. Ea este formată din 10 sate, situate 
dealungul şoselei naţionale Cernăuţi-Hotin şi anume; Colencăuţi, 
Grozinţi, Bacicăuţi, Şilăuţi, Malinţi, Clişcăuţi, Zarojani, Şirăuţi, Vla- 
dicina şi Nedăbăuţi. E interesant de notat că toate aceste sate sunt 
aşezate în şir, unindu-se unul cu altul, din care cauză pare că for- 
mează o imensă comună, cu o lungime de 30 km. şi cu o lăţime 
de 4—5 km. Toată regiunea are o inclinaţie spre Sud, cuprinzând 
versantul sudic al ultimelor ramificații Carpatine. 

Având un relief cu pante dulci şi apărate contra vânturilor, 
sol bogat în materii hrănitoare, cu permeabilitate suficientă, preci- 
pitaţii atmosferice ce cad în abundență, având şi cele mai bune 
expoziţii, ea este foarte potrivită pentru cultura pomilor roditori. Şi 
favorizată de toate aceste condițiuni, pomicultura a fost practicată 
aci din cele mai vechi timpuri; pe lângă documentele scrise şi po- 
vestirile transmise din tată în fiu, ne mai stau ca martori de faima. 

de odinioară a livezilor din acest ţinut falnicii meri, peri şi nuci 
“seculari. : 

Dragostea pentru pomi este aci atât de adânc înrădăcinată în 
firea: locuitorilor, încât nu e sătean care să nu aibă o livadă, fie 
mai mare, fie mai mică. Tocmai prin acest fapt că toţi sătenii au 
livezile lor se şi explică acel caracter particular pe care-l are orice 
sat din „Bucovina“... De fapt nu e un sat în sens obişnuit al cu- 
vântului, ci e o livadă neîntreruptă de verdeață, în care, ca resturi 
de zăpădă, ici şi colo se văd casele locuitorilor. 


Cu mult înaintea războiului mondial, renumele acestei regiuni 
a ajuns în toate colţurile Rusiei, prin faptul că de aci se exportau 
mari cantităţi de mere, pere şi nuci pe pieţele Odesei, Kievului, 
Moscovei, etc., iar prunele afumate ajungeau tocmai în Siberia orien- 
tală, unde populaţia de rasa galbenă le aprecia foarte mult. Erau 
ani cu recolte abundente, când numai dintr'un singur sat se scoteau 
câteva zeci de vagoane de îructe, aşa în anul 1910 numai din sa- 
tele Vladicina şi Şirăuţi s'au scos aproape 130 vagoane de prune 
uscate, 50 vagoane mere şi circa 50 vagoane de nuci. 

In timpul războiului regiunea fiind în preajma frontutui, oşti- 
rile au adus mari stricăciuni prin livezi, din care cauză această ocu- 
paţie a fost cam neglijată. Din această pricină pomii au degenerat, au 
fost invadaţi de muşchi şi licheni, precum şi tot felul de paraziți. 
Mai ales prunii au avut de suferit foarte mult în urma invaziei pă- 
duchelui ţestos (Physokermes Gorylli), care a redus la minimum re- 
coltele şi a distrus o mare parte din pomi. 

Din fericire, după terminarea războiului şi mai ales după ce 
fructe din această regiune au început să aibă căutare nu numai pe 
pieţele interne, ci şi pe cele streine, ca: Germania şi Polonia, atunci 
populaţia a început refacerea lor, care şi astăzi se află în progres. 

După datele statistice din anul 1929 livezile din această re- 
giune ocupă o suprafaţă de 2610,5 ha. cu un total de 571.709 pomi 
roditori repartizaţi după specii astfel : 


Pranil aa Dadaca ora e Pet da 284.856 
Vişini, şi: cizeşi--. 3 ce cico asi 91.224 
Meriti ea AN teva Abia dee 79.520 
în tite FE Apei 3 ten RE DR ai e Rata 63.567 
niz JA E oaia RA LATĂ d CI Odă 42.238 
„titi RETRO Me rapa ca E aa DIE ERE A 5.239 
Caişi şi persiei -. i aice oda 5.065 


Ca varietăţi, dintre pruni predomină pruna vânătă obişnuită şi 
numai în livezile ce se înfiinţează în ultimul timp se introduc şi al- 
tele, ca: ari, Ente Imperiale, d'Agen, Anna Späth, etc. 

Vişinii şi cireşii -- sunt numai varietăţi locale. 

Merii sunt reprezentaţi printr'un număr foarte mare de varie- 
tăţi atât locale, cât şi din cele nobile. Aşa, sunt: Sevac, Zelenca, 
Şabluc, Raşcovschi, Zernacichi, Tverdoslada, Maevschi, Permain d'or, 
Reinette de Cassel, Reinette de Canada, Stettiner roşu, London Pe- 
pping, etc., etc. 

Dintre nuci se găsesc: Comoara Hotinului, Gloria, Aurora, De Şi- 
răuţi, Pietroase de Hotin, Ruteneşti, etc. 

Ca varietăţi de peri avem: Lămâiţe, Duli, Garoate, şi numai 
foarte rar se pot întâlni varietăţi nobile, ca: Beurré Bose, Doyenné- 
d'hiver, Bon Chrétien Willianis, Duchesse d' Angauleme, etc. 

Gutuii, caișii şi piersicii se întâlnesc rar şi sunt reprezentaţi 
numai prin varietăţi comune. 


In livezile bătrâne pomii sunt plantați fără ordine şi mai multe 
specii în amestec; cele tinere — se aranjează în rânduri, cu distanţe 
reglementare şi fiecare specie separat. Ca lucrări de întreţinerea şi 
îngrijirea pomilor — se practică foarte puţine; totul se reduce la în- 
depărtarea ramurilor uscate, la săpatul pământului în jurul pomilor, 
îngrăşatul terenului cu: bălegar în unele livezi şi la culesul cuiburi- 
lor de omizi. Stropitul contra bolilor, deşi e cunoscut, se întrebuin- 
țează foarte puţin din cauza preţurilor prea ridicate a aparatelor de 
stropit, precum şi a preparatelor fungicide. 

Materialul pentru plântat sătenii şi-l pregătesc singuri sau îl 
procură din pepiniera statului „Bucovina— Şirăuţi“, ce se află în a- 
ceastă regiune. Această pepinieră serveşte ca sursă sigură de unde 
populaţia îşi procură pomii altoiţi de calitate bună şi garantaţi de 
autenticitate, iar livezile ei experimentale şi demonstrative servesc 
ca model şi ca centru preţios de informaţiuni asupra soiurilor de 
pomi ce se pot răspândi cu succes în această regiune. 

* 
* * 

Deşi, după datele statistice de mai sus, prunul ocupă primul 
loc, importanţa lui comercială este în ultimul timp foarte redusă, din 
cauză că pomii, fiind degeneraţi, produc foarte puţin sau deloc. O 
parte din prune ce se mai recoltează — se vinde în stare proaspătă, 
iar restul se usucă în cuptoare sistematice, care sunt destul de răs- 
pândite în regiune. 

Vişinele, cireșele, caisele şi piersicele — nu prezintă valoare 
comercială din cauza depărtării de pieţele de desfacere şi a lipsei 
căilor bune de. comunicaţie; ele se consumă aproape în întregime 
în stare proaspată de către locuitorii acestei regiuni. 

Gutuele, deşi căutate, pomii însă fiind restrânşi la număr — 
nu prezintă valoare comercială. 

Importanță mare din punctul de vedere al comerţului prezintă 
numai merii, perii şi nucii. Merele şi perele sunt foarte căutate pe 


55 


120 VIAŢA BASARABIEI 


“toate pieţele de consumaţie, atât din ţară cât şi din străinătate, iar 
nucile „Bucovinei“ sunt cele mai preferate pretutindeni. 

Comerţul cu fructe este slab organizat şi se află aproape în 
întregime în mâinile comercianților din localitate, în majoritate evrei. 
In anii cu recolte abundente sosesc şi mulţi comercianţi din alte cen- 
tire de consumaţie, precum şi din străinătate. 


Recoltele deobicei se vând en-gros de pe pom şi nu rare sunt 
cazurile când vânzarea se face încă din floare sau imediat după ce 
-au legat fructele; bineînţeles că preţurile ce se obţin în acest timp 
sunt mici sau derizorii. 

Nucile se vând numai după recoltare cu mia sau la cântar. 

Culesul - fructelor se face cu mâna; clasarea lor după calităţi 
însă se practică foarte puţin şi numai în cazul când urmează să fie 
trimise peste graniţă. 

Cea mai mare parte din fructe se desface pe piața oraşului 
Cernăuţi până unde se transportă vărsate în căruțe, iar nucile în 
saci. Merele destinate exportului sau transporturilor mai îndelunga- 
te pe C. F. — se ambalează în lăzi de 30-60 kgr. capacitate, 

In ultimul timp sătenii, mai ales cei tineri, îşi desfac fructele 
cu cântarul, fie acasă, fie pe piața Cărnăuţului sau în alte târguri 
din sudul judeţului. Mulţi au beciuri speciale, unde păstrează fruc- 
tele peste iarnă şi le scot pe piaţă în preajma Paştelui. 

Ca încheiere — pentru a scoate şi mai mult în evidenţă în- 
semnătatea acestei regiuni din punctul de vedere pomicol, vom a-: 
minti că Camera Agricolă a judeţului a înfiinţat aci foarte multe 
grădini demonstrative, înzestrându-le cu tot inventarul necesar, in- 
-cluziv şi maşinile de stropit. Tot Camera Agricolă a înfiinţat în anul 
-acesta o şcoală agricolă de iarnă cu caracter pomicol pentru îndru- 
„marea sătenilor şi instruirea generaţiei tinere. 

lar Ministerul Agriculturii, pornind la refacerea pomiculturii din 
țară, a considerat că cel mai potrivit lucru e să înceapă cu Nordul 
Ţării, în care întră şi „Bucovina“, numai în primăvara anului 1932: 
aci s'au plantat un număr do 11.517 meri din varietățile: R-tte de 
Landsberg, Calville de neige, R-tte d’ Orléans, Wagner price apple 
şi London Pepping, varietăţi cari constitue sortimentul tip al regi- 
unii, 

In viitorul apropiat se intenţionează a construi în această re- 
giune o uzină mare pentru industrializat fructele şi un siloz pentru 
păstrarea fructelor proaspete. 


Ing. Agr. Teodor Bordeianu 
Şeful pepinierei Bucovina — Şirăuţi jud. Hotin. 


56 


INSEMNĂRI 


„Cântece populare ruseşti“, — Pu- 
blicăm în numărul acesta ultimele 
bucăţi din ciclul cântecelor populare 
ruseşti traduse de d. Pan. Halippa. 
N'am fl relevat in mod special acest 
fapt, dacă mar fi intervenit unele 
comentari! făcute prin presă cu pri- 
vire la fondul şi titlul acestor cân- 
tece. 

Cunoscutul publicist M. Sevastos 
ocupându-se de ele in „Adeverul“ a 
căutat să demonstreze cu oarecare 
maliţiozitate contradicţia ce ar exista 
între titlul şi fondul lor. 

D. Sevastos are şi nu are dreptate. 
Titlul generic de „cântece populare 
ruseşti” nu implică negreşit ideia că 
aceste cântece ar emana dela popo- 
rul rus dela țară. Un cântec nu poate 
fi oare numit popular şi atunci când 
aparţine poporului in genere vorbind ? 

Albert Dauzat vorbeşte în lucră- 
rile sale despre folklorul parizian, 
iar d. C. Stere, reproducând în ul- 
timul său volum „Hotarul*, o romanţă 
tipică de mahala, cântată de Tania, 
spune că „ea începe să fredoneze cu 
vocea ei asurzită un „cântec popu- 
lar rusesc“, înțelegând desigur prin 
cântec popular popularitatea şi nu 
originea... etnică a romanţei. 

Relevând faptul că la unele din 
cântecele ruseşti traduse de d ! Ha- 
lippa e indicat autorul, d. Sevastos 
işi arată mirarea. Poezia populară 
este, fireşte, anonimă. Uneori însă 
cântecul popular are şi autor nomi- 
nal. O spune asta chiar un colabora- 
tor al „Adeverului“ (Nr. 15030, 1 Ia- 
nuarie 1933) J. Popeia, care numeşte 
„Ce te legeni codrule“ de Eminescu... 
cântec popular. 

Se vede dar că un cântec poate 
fi numit popular şi atunci când elnu 
începe neapărat cu „Frunză verde 
trei smicele*. Nu facem aici un stu- 
diu de folklor şi deci nu vom adânci 


CRONICA 


elementele literaturii populare. Dar, 
întreacăt vorbind, oare cântecele po- 
pulare autentice, fără valsuri şi per- 
fect anonime, sunt ele intotdeauna 
absolut specifice poporului respectiv?- 
Constituesc ele oare totdeauna do- 
cumente indiscutabile ale rasei ? Ba- 
ladele, descântecele, bocetele, bas- 
mele, colindele, toate aceste docu- 
mente populare nu se pot oare ur- 
mări și dovedi pretutindeni? Nu cu- 
noaşte oare d. Sevastos cântece po- 
pulare sătești orăşenizate şi „ro- 
manţe de mahala“ devenite „folklor“ 
în toată regula? 

Dând cântecelor traduse de d-l 
Halippa titlul generic de „cântece 
populare ruseşti” credem p'inurmare 
că mam făcut nici-o greşală. Cânte- 
cele acestea sunt populare in spiritul 
indicat de fondul şi subiectele lor. 

Ele sunt populare în sensul cum 
d. Sevastos, de pildă, este un ziarist 
popular, cum ziarul la care colabo- 
rează d-sa cste un ziar popular, sau 
cum poate fi populară o întrunire: 
oarecare sau ediția unei cărți. 


A. T.. 


POLITICA INTERNAȚIONALĂ 


Le Dă&sarmement et lOpinion In-. 
ternaţionale, vol. I—II, Paris, 1932, 
publications de la Conciliation In- 
ternationale du Centre Evropèen de 
la Dotation Carnegie Colecţie de 
articole, Două volume despre dezar- 
mare sub titlul de mai sus conțin 
articolele diferiților autori in număr 
de 7 : Paul Mantoux, Alfred Zimmern, 
Erns läckh, Henry de Jouvenel, 
Oscar Halecki, Jean Efremoff, ge- 
néral Nollet. 

Intro serie de articole, foarte in- 
teresante, se evidențiază punctele- 
de vedere ale marilor națiuni asupra 
dezarmării, 

D. Mantoux expune chestiunea li- 
'mitării armamentelor. 

Limitarea armamentelor se îm- 
piedica până acuma în primul rând 
de atitudinea variată a diferitelor 
țări faţă de rezervele instruite, 


Germania nu vroia să accepte li- 
mitarea atâta timp cât nu se va 
ține cont de cantitatea rezervelor 
instruite, cari reprezintă imense re- 
surse omeneşti organizate. Ar fio 
nedreptate să se compare o mică 
armată de meserie cu o armată fur- 
nizată de serviciul militar obligator 
riu, care are în spatele el rezerve. 


Acest punct de vedere a fost până 
acuma împărtăşit de guvernul so- 
vietic şi de guvernele britanic şi 
american. 


De altă parte stau Franţa, Japo- 
nia şi Italia, ţările de recrutare, cari 
obiectează astfel: ceea ce trebue a 
limita şi controla sunt forțele cari 
pot servi o agresiune. Rezervele nu 
pot servi decât scopurile defensive: 
ele nu sunt bune pentru atacurile 
brusce. 

In 1928 a avut loc un compromis 
franco-britanic. Marea Britanie a 
câștigat ajutorul Franţei in chestia 
corăbiilor de războiu — eclerori şi 
Franţa a obţinut de partea sa asi- 
>gurarea că Anglia nu va insista -a- 
supra rezervelor instruite. 

Urmând acestui exemplu şi Sta- 
tele unite au consimţit să nu mai 
vorbească de rezervele instruite, ră- 
mănând ca interzicerea recrutării să 
fie numai un ideal teoretic. 

In ce priveşte Germania i-a fost 
impusă o mică armată de meserie. 
Ea are o armată bine instruită şi 
echipată, insă se plânge că este în- 
conjurată de vrăjmaşi. înarmaţi până 
în. dinți. 

Deci sunt două sisteme coexistente 
şi inconciliabile: una cantitativă (cu 
rezerve), altă calitativă (fără ele). 

Altă chestiune care provoacă ne- 
înţelegeri este chestiunea forţelor 
coloniale. Unii propun limitarea ge- 
nerală, alţii consimt să reducă nu- 
mai forţele metropolitane. 

Italia cere limitarea globală şi 
este susţinută de Germania. Franţa 
se împotriveşte aceștei. măsuri. 

A treia chestiune priveşte mate- 
rialul (obiectele de serviciu, de stoc 
şi resursele, car! pot servi în caz 
de necesitate). Relativ uşor se sta- 
bileşte o înțelegere pentru vapoare 
de diferite feluri. 

Mult mai greu este să aiungi la 
un acord în privinţa materialului şi 
armamentului terestru. Aici se cere 
un control internaţional, care însă 
este ceva delicat şi greu de realizat. 

Germania şi Sovietele propun o 
limitare directă, care ar fi prevă- 
zută pentru tiecare stat intr'un tab- 
lou special de armament. Anglia şi 
Statele Unite se raliază la această 
părere. 

Franţa dimpotrivă susţine ideea 
limitării indirecte prin controlul bu- 
getului militar. care nu poate întrece 
cifrele maximale fixate. 

Limitarea pe cale bugetară este 
în timpul de faţă cel mai practic 
mijloc de control. 

In rândul chestiunilor dificile stă 
p. rRentăenea „potenţialului războiu- 
lui“, 

“Ţările bogate, cari dețin materia 
primă sau cari au utilajul industrial 
mai puternic şi mai modern, au avan- 
tajii în comparaţie cu alte țări 

La reducerea armamentului trebue 
să se ţină cont de aceasta. Ţările 
mai puțin înzestrate trebuesc să fie 
asigurate împotriva sucombării brus- 
ce din cauza unei agresiuni. 

Din acest punct de vedere au deo- 

sebită importanță : bombardarea ae- 
riană şi utilizarea gazului incendiar 
sau toxic. 
; Germania posedă acum o aviaţie 
civilă puternică, care poate fi uşor - 
transformată in timpul răsboiului în 
aviaţie militară. s 

Germania posedă deasemenea o 


- industrie chimică foarte desvoltată, 


care în caz de necesitate într'un timp 
scurt poate fi transformată în in- 
dustrie chimică militară pentru răz- 


'boiul chimic, 


Industrii concurente se găsesc în 
Franţa, Anglia şi Statele Unite. 

In privinţa, aviaţiei civile se pre- 
conizează internaţionalizarea ei, pu- 
nerea sub controlul internaţional. 

Cu totul altă atitudine este adop- 
tată faţă de răsboaiele chimic şi bac- 

` tereologic. Se tinde la interzicerea lor, 
însă interzicerea primului se pune 
sub condiţiunea reciprocității. 

Multe dificultăţi provoacă şi bom- 
bardarea aeriană. 

Autorul face o concluzle generală 
cum că intro lume de State Suve- 
rane, cari nu au renunţat la egois- 
mul sacru, noțiunea limitării arma- 
mentului este relativă. 

Apoi se expune punctul de vedere 
englez asupra dezarmării de Zimme- 
rn, programul francez ia Conferinţa 
de Dezarmare de. Jouvenel, memo- 
randumul polonez asupra dezarmă- 
rii morale de Halecki, profesor de 
istorie la Universitatea din Varşo- 
via, şi despre controlul internaţio- 
nal militar in Germania de genera- 
lul Nollet. 

Cu totul aparte stau două arti- 
cole — unul al lui Jáckh şi altul al 
lui Efremoff. 


Primul işi pune întrebarea: de- 
zarmarea este oare posibilă ? 
Răspunzând la aceasta, el indică 


că tocmal acum după răsboiul mon- 
dial comunitatea  internzţională a 
devenit cu adevărat mondială, pu- 
nând început unei noui ere istorice, 

Autorul citează pe filosoful ger- 
man Max Scheler, care mărturiseşte 
că actualmente putem constata o 
transformare a omului însuşi, o ame- 
najare a proprie! lui structuri inte- 
rioare a corpului. instinctului, sufle- 
tului, spiritului, care nu este numai 
o transformare a fiinţei lui reală, ci 
şi a criteriilor de orlentaţie” 

Aceasta evoluţie cuprinde dease- 
menea şi fenomtnele noui din viața 
internaționaiă. Societatea Naţiunilor 
şi ideea dezarmării. 


Autorul la întrebarea pusă dă un 
răspuns pozitiv, fiind de părere că 
trebue să se proceadă intâiu la de- 
zarmarea morală, la intronarea spi- 
ritului de încredere mutuală. 

In sfârşit Jean Efremoff vorbeşte 
pe larg despre dezarmarea morală 
şi conciliaţia internaţională. 

Conciliaţia internaţională este o 
noţiune comparativ nouă. Deşi o gă- 
sim încă in proectul rusesc de re- 
gulare pacifică a conflictelor inter- 
naţionale din 1898, dezvoltatea ade- 


vărată ea a căpătat-o numai in tim— 
pul postbelic. 

Foarte mult o 
vietele. 

In deosebire de arbitraj concilia- 
ţia păstrează dreptul de hotărâre 
în mâinele unei comisiuni compuse 
din numărul egal al reprezentanţilor 
ambelor părţi contractante: 


Rigoarca Sovietelor de a nu per- 
mite unei terţe puteri să se ames- 
tece în conflict între ea şi altă pu- 
tere merge până acolo, că în fiecare- 
sesiune a acestei comisiuni prezil- 
dează unul din membrii acelei țări, 
unde are loc sesiunea. 


Articolul lui Efremoff este foarte 
interesant şi bine documentat. 

Notăm că publicațiunea de mai 
sus a apărut inainte de recunoaşte- 
rea pentru Germania a principiului 
de egalitate in inarmări şi înainte de 
depunerea proectului francez de de- 
zarmare la conferinţa de dez+rmare. 

De aceea evenimentele din a doua 
jumătate a anului 1932 nu sunt re- 
date în publicaţiune. 

Totuşi cartea este foarte 
resantă. 

Cine se interesează de chestiunea 
dezarmării şi spiritul în-care caută 
să se realizeze dorința popoarelor 
de pace, neapărat trebue să facă 
cunoştinţa cu această carte. 


A Boldur. 


întrebuinţează So- 


inte- 


RECENZII. 


Anuarul Arhivei de Folklor 1 pu- 
blicat de Jon Muşlea Cluj, „Cartea 
Rominească* 1932. Academia Ro- 
mină, în dorinţa de a organiza mat 
ştiinfiţic culegerea şi conservarea 
materialului folkloric rominesc (lite- 
ratură, obiceiuri, credinţe, supersti- 
ţii), a inființat, în anul 1930, „Arhiva 
de Folklor“. Sediul „Arhivei de Folk- 
lor“ este la Cluj, iar conducerea } 
s'a incredintat D-lui lon Mugşlea, 
Bibliotecarul Universităţii din Cluj, 
specializat in problema de folklor in 
fară şi străinătate. 

„Arhiva de Folklor* îşi are co- 
respondenţi in toate colţurile ţării, 
care-i trimet material folkloric sau 

ti răspund la chestionare şi circulări 
ce urmăresc diferite probleme de 
folklor, şi etnografie pe întreg cup- 
rinsul ţării. Deosebit de materialul 
adunat prin corespondenți şi răs- 
punsurile la diferite chestionare şi 
~ circulări, „Arhiva“ mai „iatenţionează 
să însărcineze tineri bine pregătiți 
cu explorarea din punctul de vedere 
folkloric a unor regiuni din care s'a 
cules până acum prea puţin mate- 
rial (Basarabia şi Dobrogea, părţi 
din Ardeal, etc. (Anuarul Arhivei de 
Folklor I. pag 6). 

Materialul adunat se copiază în 
mai multe exemplare, se clasează 
după natura cuprinsului şi se cata- 
loghează după motive. Parte din ma- 
terialul cules, studii, cercetări, etc., 
se publică intro publicaţie a Acade- 
miei ce poartă numele de „Anuarul 
Arhivei de Folklor“. 

Primul anuar apărut are următo- 
rul cuprins : i 

1) „Academia Romînă şi Folklor" ul 
de d-l Ion Muşlea, directorul „Arhi- 
vei“, unde ne arată grija şi sprijinul 
material ce l-a acordat Academia 
Romină problemelor culegerii şi pu- 
blicării folklorului rominesc. La sfir- 
şit ne expune şi împreiurările în 
care a luat naștere „Arhiva de 
Folklor“, 

2) In „Șezătoarea“. Povestea unei 
reviste de folklor, d-l Artur Goro- 


vei, intemeetorul revistei, ne dă is-. 


toria celei mai vechi si mai bogate 
reviste de folklor. Fondată in anul 
1892, revista „Şezătoarea“ a infrun- 
tat şirul lung de 38 de'ani, numărind 
25 de volume, susținută cu multe 
greutăți, dar şi cu mult suflet. Ace- 
astă revistă inchide în paginile ei 
cele mal bogate comori aie sufletului 
rominesc. Aici şi-au adunat munca 
modestă de culegători şi cercetători 
preoţi, invățători, profesori, îndrăgiţi 
de aproape de viaţa şi sufletul ro- 
minesc |! 

3) Regretatul V. Bogrea ne pre- 
zintă „Musca columbacă în tradiția 
noastră populară şi istorică". Ci- 
tează texte de poezie populară şi 
tradiţii istorice unde apare musca 
columbacă, o insectă foarte primej- 
dioasă, cu mușcături veninoase pen- 
tru vite, ce apare şi face ravagii, în 

unii ani, în Oltenia şi Muntenia. Tot” 
V. Bogrea ne mai prezintă „Trei 
probleme de folklor şi aspectul lor 
romînesc", şi anume: Pietre scrise 
(pietre de Hotar, între ținuturi), Gar- 
dul dinţilor (dinţii din gură formea- 
ză un fel de gard ce apără gura) şi 
Uciderea bătrînilor. In ultima prob- 
lemă, Uciderea bătrinilor, ne arată 
că-in antichitate s'a practicat crudul 
obicelu de a omori pe cei bătrâni. 
Mai tirziu s'a părăsit acest obicelu, 
fiindcă s'a intimplat că un moşneag 
cruțat a scăpat populația de un 
monstru. Acest motiv folcloric apare 
şi în folclorul rominesc O legendă 
din Suceava (Rev. „Şezătoarea“ din 
1894 pag. 110) ne povesteşte despre 
un bătrin, care, sortit la moarte, a 
fost ascuns de un fiu al său. S'a 
întimplat tocmai atunci o secetă de 
de ciţiva ani de mintuise oamenii 
toate seminţele de cereale. Bătrinul 
i-a indemnat să are drumurile pără- 
site și din săminţele căzute pe dru- 
murile bătătorite a crescut grîu, oa- 
menii au prins iar la săminţă şi au 
scăpat de foamete. De atunci nu se 
mai omoară pe cei bătrini. Această 
legendă se întâlneşte şi in Basara- 
„bia, (Personal am întiinit-o în satul 
Cornova— Orhei). 

4) D-1 Cărăman, în studiul „con- 
tribuție la cronologizarea şi ge- 
neza baladei populare la Romîni, ne 
arată că baladele au la origine un 
eveniment real. Astfel baladele ro- 
mineşti, personagiile ce apar în ba- 
lade. locurile, timpul, au un fond 
istoric şi în consecinţă pot fi urmă- 
rite cu destulă precizie, deşi în de- 
cursul timpului au suferit diferite 
complectări, contaminaţii, adăptări, 
datorite fantaziei populare, în docu- 
mentele istorice. Ca documentare, 
autorul determină cronologia bala- 
dei „Cintecul lui Marcoş Paşa“ du- 
pă documente istorice romineşti şi 
poloneze. r 

5) D-l Şt. Paşca, in „Nume de bo- 
tez în țara Oltului“, — obiceiuri şi 
tradiții, analizează criteriile după 
care se dau numele de botez noilor 
născuţi in această regiune. 

6) D-i Ion Muşlea ne prezintă, în 
„Cercetări folklorice în țara Oaşu- 
lui”, un minuţios studiu folkloric ur- 

mat de texte folclorice documentare, 
fotografii, glosar asupra regiunei 
„Ţara Oașului“ (paisprezece sate 
aşezate în regiunea Nord-Estică a 
jud. Satu-Mare din Nordul Ardealu- 
lui). Această regiune, necunoscută, 
retrasă şi ascunsă aproape din toate 
părţile, de lanţuri de munţi şi de 
dealuri, prezintă o unitate etnică 
aproape perfectă. Explorările fol- 
clorice a d-lui Muşlea ne dovedesc 
„cu prisosinţă că în acest colţ locuit de 
Români, mai decurge încă o viaţă 
patriarhală bogată în datine, obi- 
ceiuri. credinţe, superstiții, cu in- 
dustria casnică a imbrăcămintei pă- 
strată. Datorită în mare parte izolă- 
rii acestei regiuni ma pătruns incă 
microbul dizolvant al urbanizării. Cu 
toate că mii de dealuri şi de văi 
despart p'aiurile noastre basarabene 
de Ţara Oașului, totuşi asemănă- 
rile cu diferite datine, obiceiuri, cre- 
dinţe, superstiții, etc., dela noi, ne 
arată în chipul cel mai convingător 
e raig etnografică a poporului ro- 
min. 

Anuarul se închee cu „Bibliogra- 
fia folklorului romînesc pe anul 
1930“ şi un Raport anual al Arhivei. 

Apariția Anuarului de Folklor tre- 
bue să fie pentru intelectualii basa- 
rabeni un prilej be imbucurare dar 
şi o aspră mustrare in acelaş timp: 
un prilej de imbucurare fiindcă in 
planurile de explorări folklorice vli- 
toare ale Arhivei, Basarabia e tre- 
cută pe primul plan; şto mustrare 
fiindcă la apelul „Arhivei“ lansat 
către intelectualii satelor pentru mun- 
ca de culegere a comorilor folklorice 
„învățătorii basarabeni au răspuns 
intrun număr absolut neinsemnat la 
chestionarele noastre“ (op. cit. p. 251). 
Nepăsarea e cu atit mal dureroasă 
şi mai de condamnat, cu cit „mate- 
rialui folkloric a acestei provincii e 
prea puțin cunoscut și trebue cules 
cit mai în grabă“ (op. cit. 252). E im- 
bucurător că s'au grăbit să-şi tri- 
meată din materialul cules elevi din 
şcoalele normale din Cetatea-Albă, 
Chişinău, Soroca. Elevul Şipoteanu 
din ci. VII de la şcoala Normală din 
Cetatea-Albă a fost premiat cu un 
premiu de încurajare de 500 lei. 


Nădăjduim că Arhiva de Folklor 
va ajunge la o înţelegere pentru o 
colaborare fructoasă cu Asociaţia 
culturală „Astra Basarabiei“, care de 
mult intenţionează să organizeze la 
Chişinău o Arhivă de Folklor pentru 
Basarabia. In acest scop a şi ince- 
put să culeagă folklor prin invăță- 
toril conducători de cămine culturale 
săteşti ale „Astrei Basarabiei“. 

Dar despre aceasta altă dată. 


? P. V. Ştefănucă 


Alain Gerbault. Seul á travers l’At- 
lantique. Paris. Ed. Grasset. 


Un tânăr inginer francez, pasionat 
marinar, şi-a pus in gând să oco- 
lească globul intr'o barcă cu pânze. 
Plecat singur de pe coasta de azur 
a Franţei, ajunge în 25 zile la Gib- 
raltar. Aici poposeșțe 15 zile în care 
timp se aprovizionează cu alimente- 
conserve pe patru luni. Pleacă la 6 
lunie şi, după un parcurs de 4600 
mile marine, ajunge fără escală la 
New-York, în ziua de 15 Sept. Jur- 
nalul de bord e atât de sincer şi 
frumos stilizat, că nu poți lăsa citi- 
tul până nu ai terminat volumul, 
Admiri dragostea fără margini a 
eroului pentru ocean şi incăpăţina- 
rea sublimă de a-şi realiza planul 
fără nici o modificare. 

Ca să poată  traversă oceanul 
Atlantic dela est la vest, a trebuit 
să se scoboare până la 27 lat. cu 
ajutorul alizeelor, după care s'a în- 
dreptat spre nord,traversând în cur- 
meziş curentul Golfului, deasupra 
căruia bântue cicloanele şi negurele. 

In totul călătoria constitue un act 
eroic de turizm, cari din nefericire 
nu înregistrează decât puţine date 
ştiinţifice: 1) alizeul se poate răs- 
turnă chiar în mijlocul bazinelor o- 
ceanice, căci dela 320 lat. până la 
2% la sudul insulelor Madere. a avut 
timp de 8 zile vânt de sud-vest — 
prin urmare musson ; 2) oceanul în 
regiunea curenților calzi e cu de- 
sâvârşire lipsit de viaţă ; 3) în apro- 
pierea  tropicului, în loc de cer al- 
bastru cu soare, a întâmpinat fur- 
tună cu grindină; 4) la 27 Aug. ob- 

servă o trombă marină deasupra 
Golfstromului; 5) val monstruos pe 
timp senin observat în ziua de 20 
Aug. la amiază; 6) peşti zburători 
de 10 cm. lungime persecutați de pă- 
serile răpitoare şi delfinii lacomi; 
7) la 9 Aug. vede o balenă enormă 
înnotând în linie dreaptă, fiind ur- 
mărită de un narval. Călătoria e 
presărată cu amănunte emoţionante: 
lipsa de apă potabilă, căderea in 
ocean de pe catargul dela pupă, 
ceața din apropierea New-York-ului, 
care a necesitat 72 ore de veghe, 
toate ţin necontenit trează atenția 
cititorului. 


Când după 92 zile de oboseală şi 
peripeții ajunge la New-York, un 
sentiment de tristeţe il cuprinde şi 
exclamă „nu voi mai fi de acum sin- 
gur stăpân pe vasul meu, ci printre 
oameni, prizonier al civilizaţiei“. Zia- 
riştii şi fotografii îl plictisesc gro- 
zav, totuş „trebue să se supue ti- 
raniei vieţei civilizate“. 


Abia ajuns se gândeşte să plece 
mai departe. „Nu voi putea niciodată 
să mă deprind cu viaţa servilă şi 
convențională a oamenilor sclavi ai 
civilizației. Stâpân pe barca mea, 
voi pluti în jurul lumii beat de aer 
liber, de spațiu şi de lumină, scăl- 
dând în soare un corp, care n'a fost 
creat pentru a fl închis in casele 
oamenilor“. 4 

Vol Il, d la poursuite du Soleil, 
ne conduce prin canalul Panama la 
Tahiti. 

Vol III, sur la route du retour, 
traversează Pacificul şi Indianul, ur- 
când dela capul Bunei Speranţe in- 
treg oceanul Atlantic până la Hâvre. 

Despre aceste două volume. voi 
spune câteva cuvinte în No. viitor 
al revistei. Călătoria aceasta scrisă 
sub impresia momentului, s'a ispră- 
vit cu bine după 5 ani de zile. Pre- 
şedintele republicei franceze a de- 
corat pe tânărul şi originalul explo- 
rator cu legiunea de onoare. 


Recomandăm cu toată căldura 
aceste trei volume ilustrate tinere- 
tului nostru,*cari are atât de mult 
nevoe de pilde de energie. 

Mihail Negru. Europa în zbor. 
Ed. ziarului Universul. Un vol. de 
164 pag. cu 27 clişee, şi o hartă 
a raidului Preţul 50 lei, 

Autorul însoţit numai de 2 cama- 
razi organizează din proprie iniția- 
tivă ocolul Europei cu avionul. Rând 
pe rând capitala Germaniei, Dane- 
marcei, Norvegiei, Suediei, Finlan- 
dei, Lituaniei şi Poloniei, defilează 
prin mintea cititorului, când întune- 
cate de negură, când strălucind sub 
soare. Mai departe Bucureşti, Bel- 
grad, Viena, Praga, Strassbourg şi 
Parisul, cu escală mai lungă. Ur- 
measă apoi recordul: Paris-Madrid 
în 8ore,după care vin Barcelona. Mar- 
silia, coasta de Azur, Riviera, Roma, 
Brindizi, Albania, Athena. De aicl 
peste marea Egee la Istanbul şi prin 
Bulgaria retur Bucureşti. Lectura e 
greoaie şi autorul o ingreuiază şi 
mai mult prin descrierea amănunţită 
a părţilor urite din călătorie, aşa că 
volumul nici pe departe n'are da- 
rul de a trezi eutuaziasmul tinere- 
tului pentru aviație. 

In pag. 112 văd catedrala din Char- 
tres aşezată în mijlocul Parisului de 
către autor, la pg. 76 aflâm nouta- 
tea că Siretul udă oraşul Cernăuţi, 
iar schiţa de hartă e cu totu! insu- 
fici-ntă pentru urmărirea, itineraru- 
lui din text 

Cusurul cel mare al acestul vo- 
lum e că prea apare proeminentă per- 
soana autorului in toate capitolele 
şi nu graţiază pe cititor nici măcar 
cu descrierea tualetei matinale... 


G. Raşcu 


REVISTA REVISTELOR. 


Cele trei crişuri. Numărul de in- 
ceput de an al revistei orădene 
„Cele Trei Crişuri” (1—2, pe lanua- 
rie — Februarie) este inchinat celor 
doi pivoţi ai organismului de stat: 
armata și finanţele, 

In sumar găsim numeroase arti- 
co'e semnate de pene competente 
despre aviația noastră și aşezămân- 
tul nostru financiar naţional. 

In cuvântul inainte, care deschide 
acest număr, d. Colonel Bacaloglu, 

directorul revistei, scrie câteva fru- 
moase cuvinte relativ la condiţiunile 
cari se cer de la conducători pentru 
realizarea idealului comun ; pace şi 
belşug. 

D-na Lucia Alioth semnează în- 
traripate versuri întitulate „Un tå- 
năr Domn“... 

. Versuri mai semnează d-nii Geor- 
ge Voevidca şi George Negrea. 


Isvorașul. Intro comună rurală din 
judeţul Mehedinţi. la Bistriţa, apare 
de 12 ani sub îngrijirea d-nei Olim- 
pia G. Dumitrescu şi a preotului G. 
Dumitrescu-Bistriţa revista „Isvora- 
şul“ pentru muzică, artă naţională 
şi folklor. 

Materialul publicat de această re- 
vistă—cercetări folkloristice, mono- 
grafice şi artistice, privind tezaurul 
nostru de producţie populară — este 
de o deosebită însemnătate. 

Dar ceiace este mai interesant re- 
vista „Isvoraşul“ este singura re- 
vistă din țară închinată exclusiv mu- 
zicei şi folklorului. E deci de la sine 
înţeles că această modestă—in apa- 
rență— publicație editată întro loca- 
litate obscură de țara, prezintă o 
importanță deosebită in opera de 
cercetare a sufletului poporului ro- 
mânesc în toate manifestările lui. 

Pagini Moldovene, Revista eşană 
„Pagini Moldovene“ continuă cu pub- 
licarea romanului d-lui Sandu Te- 
leajen „Umbră şi Vis“... 

In numărul 15—16 găsim frumoase 
traduceri si lucrări originale sem- 
nate de d-nii Const. Argeşanu, Ca- 
rol Drimer, Dan Bădărău etc. 

O poezie frumoasă iscăleşte poe- 
tul George Lesnea. 

O reproducem în întregime: 


Pentru atât ne naştem — şi nu- 
mai pentru — atât ? 

Ne duce prinşi destinul cu funia 
de gât. 

Nămolul vremii urcă miazma-i 
otrăvită, 

Ne zădăreşte cerul cu spaima lui 
coclită, 

lar muştele-i albastre roest, bâ- 
zâitoare, 

Pe rănile căscate din suflete la 
soare. 


Pentru atât ne naştem — şi nu- 
| mai pentru-atât ? 

S'afundă'n pâclă drumul vâscos 
şi mohorât. 

Ți-i umbletul năvalnic şi tristul 
văz miop ți-i. 

Aici — călăul zilei, colo — călăul 
nopții. 

Când iurăşul durerii îți sulițează 
coasta, 

Năgăici cu plumbi de stele vin 
să-ți zdrobească feasta. 

Pentru atât ne naştem—și numai 
pentru-atât ? 

Acum —avânt şi chiot, acum — ne- 


hotărât: 

Incrâncenat de hăul bulboanelor 
de beznă, 

Din care veşnicia se cațără pe 
gleznă 

Și apa-i năclăită, cu ips e ji- 
vine 

Işi şerpueşte smoala, nimicitor, 


spre tine. 

Pentru atât ne naştem—şi numai 
pentru-atât ? 

Pierzi dinții năzuinții şi pile 
urât... 


Culegi din viața-ţi hârburi, gu- 
noi de visuri mături. 

Calci umbra deşirată ce-ţi şchioa- 
pătă pe-alături. 

Zorești—deşi se ştie că nicăeri 
nu-i partea, 

Te tot frămânţi să afli din taina-ţi 
cât-de-cât. 

Ai numai o hodină şi-aceasta este 
Moartea: 

Pentru atât ne naștem—şi numai 
> pentru-atât? 


Hyperion este o revistă literară 
și artistică ce apare la Cluj sub 
conducerea d-lui C, Argintaru, 

Publică multe nuvele şi versuri 
semnate de nume noui, cari bâjbâe 
încă în negura debutului. 

Traducerile din Petofi şi Ady En- 
dre nu sunt isbutite, 


Trei reviste băiţene. Oraşul Bălţi, 
renumit odinioară pentru prosperi- 
tatea lui economică, are toate şan- 
sele să devie şi un oraş cu frumoa- 
se propulsii culturale. 

In momentul de faţă apar la Bălţi 
trei reviste cu caracter literar. 

In numărul de curând apărut din 
„Cuget Moldovenesc“ găsim un re- 
marcabil studiu asupra reminescen- 
telor literare româneşti in opera lui 
Mihai Eminescu. 

Lucrarea e semnată de d. Petru 
Stati. Autorul cată să demonstreze 
cu citate nu totdeauna concludente 


SIHLEANU 


In noaptea veşniciei, mulți ani 
vor trece încă 


(Gelozia) 


Bătu chiar miezul nopții 
şi somnul nu soseşte 


(V eghierea) 


ALEXANDRI 


Perdelele lăsate şi lampele 
aprinse, 

In sobă arde focul tovarăş 
mângăios 


(Serile la Mirceşti) 


Micul studiu al d-lui Petru Stati 
conţine şi alte citate comparative pe 
baza căror incearcă să stabilească 
isvoarele  reminescențelor marelui 
nostru poet, a cărui spirit cunoscuse 
atâtea culturi, inclusiv aceia a nea- 
mului său. 

In restul paginilor revista oferă 
nume noui cu indicaţiuni promițătoare. 

A doua revistă ce apare la Bălţi 
se numeşte „Astra Literară“ şi se 
prezintă cu un sumar mal slab. 

Pare a fi editată datorită străda- 
niilor câtorva harnici elevi de liceu. 
Semnează versuri şi proză autori din 
Ploeşti, Constanţa. etc. 

A trela revistă bălțeană este „Re- 
vista Asociaţei învăţătorilor din o- 


că uriaşul avut poetic al lui Emi- 
nescu a cuprins in el şi răsfrângeri 
de pietre preţioase străine. D. Stati 
susține pe baze de spicuiri demon- 
strative că în poeziile lui Eminescu 
se găsesc adesea ecouri din Sih- 
leanu, Alexandrescu şi V. Alexandri: 
Câteva exemple: 


EMINESCU 
Sunt ani la mijloc şi încă 
vor mai trece.. 
(S'a dus amorul) 
Se bate miezul nopții în clopotul 
de-aramă 
Şi somnul vameș vieții, 
nu vrea să-mi iee vamă... 
(Se bate. miezul nopţii) 


EMINESCU 


Cu perdelele lăsate 
ged la masa mea de brad, 
ocul pâlpâe în sobă 
Iară eu pe gânduri cad. 
(Singurătate) 


raşul şi județul Bălţi“. Ca organ 
profesional, această revistă — după 
cum arată în cuvântul introductiv 
d. Trelea, preşedintele asociaţiei — 
se strădănueşte să inregistreze gån- 
durile, propunerile şi încercările co- 
legilor, 

Cetatea-Albă este deasemenea o 
revistă mai mult profesională, cu- 
prinzând material care poate inte- 
resa in primul rând pe membril cor- 
pului didactic din județ. 

In sumarul ultimului număr găsim 
o lungă nuvelă intitulată “Cu zi'ntăi* 
semnată Gh. Bujoreanu şi un articol 
rezumativ despre reformele şcolare 
înfăptuite de Spiru Haret, datorit 
d-lui Gh. Paltineanu, ASE: 

APEL 


Repetăm apelul nostru din luna'trecută şi rugăm pe 
abonaţii noștri, cari nici până în prezent nu s'au pus în 
curent cu plata, să grăbească a ne trimite sumele dato- 
rate pe anul 1932. 

Abonamentul. la revistă este numai de 120, deci ac- 
cesibil şi pentru pungile cele mai modeste. 

Toată stăruința noastră este de prisos și nu vom pu- 
tea ține aprinsă pe meleagurile noastre această făclie, dacă 
sprijinitorii ei, abonaţii, nu-și vor face datoria, de a-şi a- 
chita abonamentele, 

Cu începere din luna următoare se va înceta trimite- 
rea revistei celor ce nu-și vor fi achitat abonamentul pe 
anul trecut, afară de acei ce ne vor scrie să li se continue 
trimiterea revistei şi vor arăta termenul înăuntrul căreia 
îşi vor achita abonamentele. 

Credem că aceasta este ultima rugăminte ce-o facem 
şi nu va mai fi nevoie să revenim, 


Cu toată stima 
AD-ŢIA REVISTEI 


AVIZ. 


La administrația revistei se găseşte spre vânzare co- 
lecţia revistei „Viața Basarabiei“ din anul 1932, conținând 
816 pagini bine legate: 

1. Colecţia pe hârtie obicinuită . . . . , 200 lei 

2. Colecţia pe hârtie semivelină . . . . . 250 lei 

La cerere se expediază contra ramburs. 


Administrația revistei 


Rugăm stăruitor pe prietenii şi abonaţii revistei să 
o dea spre cetire tuturor doritorilor, îndemnându-i să se 
aboneze. 

La prima cerere, seva trimite oricui numerele apărute. 

Rugăm adresa să fie dată exact, arătând și oficiul 


poştal. 
Administraţia revistei „V. B.“ 


Abonamentul: 120 lei pe an; pentru autorităţi lei 500. 

